Návrh ROZHODNUTIE RADY o uzavretí protokolu, ktorým sa stanovujú rybolovné možnosti a finančné protiplnenie podľa Dohody o partnerstve v sektore rybolovu medzi Európskym spoločenstvom a Madagaskarskou republikou /* COM/2014/0683 final - 2014/0319 (NLE) */





DÔVODOVÁ SPRÁVA 1. KONTEXT NÁVRHU Európska komisia začala na základe mandátu Rady[1] rokovania s Madagaskarskou republikou s cieľom obnoviť protokol k Dohode o partnerstve v sektore rybolovu medzi Európskym spoločenstvom a Madagaskarskou republikou. Na záver týchto rokovaní bol 19. júna 2014 rokovacími stranami parafovaný návrh nového protokolu. Nový protokol sa vzťahuje na obdobie štyroch rokov odo dňa predbežného vykonávania protokolu stanoveného v článku 15 – konkrétne odo dňa jeho podpisu a najskôr od 1. januára 2015. Hlavným cieľom protokolu k dohode je poskytnúť plavidlám Európskej únie rybolovné možnosti v rybolovnej oblasti Madagaskarskej republiky v súlade s riadiacimi opatreniami prijatými príslušnou regionálnou organizáciou pre riadenie rybárstva a Komisiou pre tuniaky z Indického oceánu, a to prípadne aj v rámci dostupného prebytku. Komisia okrem iného vychádzala z výsledkov hodnotenia ex post vykonaného nezávislými externými expertmi. Všeobecným cieľom je posilniť spoluprácu medzi Európskou úniou a Madagaskarskou republikou a vytvoriť partnerský rámec na rozvoj udržateľnej rybárskej politiky a zodpovedného využívania rybolovných zdrojov v rybolovnej oblasti Madagaskarskej republiky v záujme oboch strán. Konkrétnejšie sa v protokole stanovujú rybolovné možnosti v týchto kategóriách: · 40 plavidiel na lov tuniakov vakovými sieťami, · 32 plavidiel s lovnými šnúrami na lov na hladine s tonážou nad 100 GT, · 22 plavidiel s lovnými šnúrami na lov na hladine s maximálnou tonážou 100 GT, Komisia na základe týchto skutočností navrhuje, aby Rada so súhlasom Parlamentu rozhodnutím prijala tento nový protokol. 2. VÝSLEDKY KONZULTÁCIÍ SO ZAINTERESOVANÝMI STRANAMI A POSÚDENÍ VPLYVU V rámci posúdenia protokolu v rokoch 2013 – 2014 prebehli konzultácie so zainteresovanými stranami. Na technických zasadnutiach sa uskutočnili aj konzultácie s odborníkmi z členských štátov. Z týchto konzultácií vyplynulo, že by bolo užitočné zachovať protokol o rybolove s Madagaskarskou republikou. 3. PRÁVNE PRVKY NÁVRHU Súčasný postup bol iniciovaný paralelne s postupmi týkajúcimi sa rozhodnutia Rady, ktorým sa prijíma predbežné vykonávanie protokolu, ako aj nariadenia Rady o rozdelení rybolovných možností medzi členské štáty Európskej únie. 4. VPLYV NA ROZPOČET Ročné finančné protiplnenie vo výške 1 566 250 EUR počas prvých dvoch rokov protokolu a 1 487 500 EUR počas nasledujúcich dvoch rokov protokolu sa zakladá na: a) referenčnej tonáži 15 750 ton a ročnej sume za prístup do rybolovnej oblasti vo výške 866 250 EUR počas prvých dvoch rokov protokolu a 787 500 EUR počas nasledujúcich dvoch rokov protokolu; b) podpore na rozvoj sektorovej rybárskej politiky Madagaskarskej republiky vo výške 700 000 EUR ročne. Táto podpora je v súlade s cieľmi národnej rybárskej politiky, a najmä s potrebami Madagaskarskej republiky v oblasti boja proti nezákonnému rybolovu. 2014/0319 (NLE) Návrh ROZHODNUTIE RADY o uzavretí protokolu, ktorým sa stanovujú rybolovné možnosti a finančné protiplnenie podľa Dohody o partnerstve v sektore rybolovu medzi Európskym spoločenstvom a Madagaskarskou republikou RADA EURÓPSKEJ ÚNIE, so zreteľom na Zmluvu o fungovaní Európskej únie, a najmä na jej článok 43 ods. 2 v spojení s jej článkom 218 ods. 6 písm. a) a ods. 7, so zreteľom na návrh Európskej komisie, po získaní súhlasu Európskeho parlamentu[2], keďže: (1) Rada prijala 15. novembra 2007 nariadenie (ES) č. 31/2008[3] o uzatvorení Dohody o partnerstve v sektore rybolovu medzi Európskym spoločenstvom a Madagaskarskou republikou. (2) Európska únia prerokovala s Madagaskarom nový protokol k dohode o partnerstve, ktorou sa plavidlám Európskej únie udeľujú rybolovné možnosti v rybolovnej oblasti, ktorá patrí pod zvrchovanosť alebo právomoc Madagaskaru. (3) Rozhodnutím č. …/2013/EÚ[4]Rada schválila podpísanie a predbežné vykonávanie tohto protokolu bez toho, aby tým bolo dotknuté jeho následné uzavretie. (4) Článkom 9 dohody o partnerstve bol zriadený spoločný výbor, ktorý je poverený kontrolou vykonávania, výkladu a uplatňovania dohody a ktorý v prípade potreby prehodnocuje možnosti rybolovu a súvisiace finančné protiplnenie. Na účel zavedenia týchto zmien je potrebné splnomocniť Európsku komisiu na ich schvaľovanie podľa zjednodušeného postupu. (5) Uvedený protokol by sa mal uzatvoriť, PRIJALA TOTO ROZHODNUTIE: Článok 1 Týmto sa v mene Únie uzatvára protokol, ktorým sa stanovujú rybolovné možnosti a finančné protiplnenie podľa Dohody o partnerstve v sektore rybolovu medzi Európskym spoločenstvom a Madagaskarskou republikou. Znenie protokolu je pripojené k tomuto rozhodnutiu. Článok 2 Predseda Rady určí osobu splnomocnenú vydať v mene Európskej únie oznámenie podľa článku 16 protokolu s cieľom vyjadriť súhlas Európskej únie s tým, že bude protokolom viazaná. Článok 3 Európska komisia je v súlade s podmienkami stanovenými v prílohe 2 k tomuto rozhodnutiu splnomocnená schvaľovať zmeny protokolu, ktoré navrhne spoločná komisia zriadená článkom 9 Dohody o partnerstve v sektore rybolovu medzi Európskym spoločenstvom a Madagaskarskou republikou. Článok 4 Toto rozhodnutie nadobúda účinnosť tretím dňom po jeho uverejnení v Úradnom vestníku Európskej únie. . V Bruseli Za Radu predseda LEGISLATÍVNY FINANČNÝ VÝKAZ 1. RÁMEC NÁVRHU/INICIATÍVY 1.1. Názov návrhu/iniciatívy Návrh rozhodnutia Rady o uzavretí protokolu medzi Európskou úniou a Madagaskarskou republikou, ktorým sa stanovujú rybolovné možnosti a finančné protiplnenie podľa platnej dohody o partnerstve v sektore rybolovu medzi týmito dvoma stranami. 1.2. Príslušné oblasti politiky v rámci ABM/ABB 11. – Námorné záležitosti a rybárstvo 11.03 – Povinné príspevky regionálnym organizáciám pre riadenie rybárstva (RFMO) a iným medzinárodným organizáciám a dohodám o udržateľnom rybárstve (SFA) 1.3. Druh návrhu/iniciatívy Návrh/iniciatíva sa týka predĺženia trvania existujúcej akcie 1.4. Ciele 1.4.1. Viacročné strategické ciele Komisie, ktoré sú predmetom návrhu/iniciatívy Rokovanie a uzavretie dohôd o rybolove s tretími krajinami je v súlade so všeobecným cieľom, ktorým je umožniť rybárskym plavidlám Európskej únie vstup do rybolovných oblastí, ktoré patria pod zvrchovanosť alebo právomoc tretích krajín, a nadviazať s týmito krajinami partnerstvo s cieľom posilniť udržateľné využívanie rybolovných zdrojov mimo vôd EÚ. Dohodami o partnerstve v sektore udržateľného rybolovu sa zaisťuje aj súlad medzi zásadami, ktorými sa riadi spoločná rybárska politika, a záväzkami prijatými v rámci ostatných európskych politík (udržateľné využívanie zdrojov tretích krajín, boj proti nezákonnému, nenahlásenému a neregulovanému rybolovu, integrácia partnerských krajín do globálnej ekonomiky, ako aj lepšie riadenie rybolovu na politickej a finančnej úrovni). 1.4.2. Osobitné ciele a príslušné činnosti v rámci ABM/ABB Osobitný cieľ č. 1 Prispieť k udržateľnému rybolovu vo vodách mimo Európskej únie, zachovať európsku prítomnosť vo vzdialených rybolovných oblastiach a ochraňovať záujmy európskeho sektora rybolovu a záujmy spotrebiteľov prostredníctvom prerokovania a uzavretia dohôd o partnerstve v sektore rybolovu s pobrežnými štátmi v súlade s ostatnými európskymi politikami. Príslušné činnosti v rámci ABM/ABB Vytvorenie rámca pre riadenie rybolovných činností rybárskych plavidiel Únie vo vodách tretích krajín (SFA) (rozpočtový riadok 11 03 01). 1.4.3. Očakávané výsledky a vplyv Uzavretie protokolu prispieva k zachovaniu rybolovných možností európskych plavidiel v rybolovnej oblasti Madagaskarskej republiky. Protokol takisto prispieva k lepšiemu riadeniu a zachovaniu rybolovných zdrojov prostredníctvom finančnej podpory (sektorová pomoc) na realizáciu programov prijatých partnerskou krajinou na vnútroštátnej úrovni, a najmä v oblasti kontroly nezákonného rybolovu a boja proti nemu. 1.4.4. Ukazovatele výsledkov a vplyvu Miera využívania rybolovných možností (percento oprávnení na rybolov použitých v pomere k množstvu ponúknutému podľa protokolu). Zhromažďovanie a analýza údajov o úlovkoch a obchodnej hodnote dohody. Prínos k vytváraniu pracovných miest, pridanej hodnote v EÚ a stabilizácii trhu v EÚ (na súhrnnej úrovni s ostatnými dohodami o partnerstve v sektore udržateľného rybolovu). Počet technických zasadnutí a zasadnutí spoločného výboru. 1.5. Dôvody návrhu/iniciatívy 1.5.1. Potreby, ktoré sa majú uspokojiť v krátkodobom alebo dlhodobom horizonte Platnosť protokolu na obdobie 2013 – 2014 uplynie 31. decembra 2014. Protokol sa má predbežne vykonávať od 1. januára 2015. S cieľom zabezpečiť pokračovanie rybolovných operácií sa súčasne s týmto postupom začal postup týkajúci sa prijatia rozhodnutia Rady o podpísaní a predbežnom vykonávaní protokolu. Vďaka novému protokolu bude možné stanoviť rámec pre rybolovné činnosti flotily Európskej únie v rybolovnej oblasti Madagaskarskej republiky a vlastníci plavidiel EÚ budú môcť žiadať o oprávnenia na rybolov, ktoré im umožnia loviť ryby v rybolovnej oblasti Madagaskarskej republiky. Novým protokolom sa okrem toho posilňuje spolupráca medzi EÚ a Madagaskarskou republikou s cieľom podporovať rozvoj udržateľnej rybárskej politiky. Stanovuje sa ním predovšetkým monitorovanie plavidiel prostredníctvom systému VMS a oznamovanie údajov o úlovkoch elektronickou cestou. Kým sa neuvedú do prevádzky počítačové systémy, zvýši sa frekvencia nahlasovania úlovkov a rybolovného úsilia prostredníctvom obvyklých kanálov. Posilnila sa sektorová podpora s cieľom pomôcť Madagaskarskej republike pri plnení medzinárodných záväzkov prístavného štátu v oblasti kontroly. 1.5.2. Prínos zapojenia Európskej únie Ak by EÚ neuzavrela tento nový protokol, mohli by sa začať uzatvárať súkromné dohody, čo by neprispelo k posilneniu kapacít dotknutého tretieho štátu v oblasti riadenia rybolovu, a nebolo by možné s istotou zaručiť udržateľnosť rybolovných činností. Európska únia takisto dúfa, že Madagaskarská republika bude vďaka protokolu naďalej účinne spolupracovať s EÚ, najmä v oblasti riadenia rybolovných zdrojov a boja proti nezákonnému rybolovu. 1.5.3. Poznatky získané z podobných skúseností v minulosti Nedostatočné využívanie rybolovných možností, ktoré boli sprístupnené určitým segmentom európskej flotily podľa predchádzajúceho protokolu, viedlo zmluvné strany k tomu, aby v týchto kategóriách znížili rybolovné možnosti. Podiel hospodárskych subjektov v EÚ na príspevku vyplácanému dotknutej tretej krajine ako protiplnenie za prístup sa zvýšil, zatiaľ čo podiel EÚ sa naopak znížil, čo je v súlade so zásadou prijatou v rámci reformovanej SRP a uplatňovanou aj v iných protokoloch zameraných na oblasť Indického oceánu, o ktorých sa v poslednom čase rokovalo. Sektorová podpora sa posilnila a zohľadňujú sa pri nej už realizované programy, ako aj potreby orgánov pre správu rybolovu Madagaskarskej republiky. 1.5.4. Zlučiteľnosť a možná synergia s inými vhodnými finančnými nástrojmi Finančné prostriedky vyplácané na základe dohôd o partnerstve v sektore udržateľného rybolovu predstavujú v rozpočtoch partnerských tretích krajín zastupiteľné príjmy. Podmienkou uzavretia a kontrolovania dohôd o partnerstve v sektore udržateľného rybolovu je však vyčlenenie časti týchto prostriedkov na realizáciu akcií v rámci sektorovej politiky krajiny. Tieto finančné zdroje sú zlučiteľné s ostatnými zdrojmi financovania od medzinárodných poskytovateľov pomoci na uskutočňovanie projektov a/alebo programov v sektore rybolovu na vnútroštátnej úrovni. 1.6. Trvanie a finančný vplyv Návrh/iniciatíva s obmedzeným trvaním Návrh/iniciatíva sú v platnosti od 1. 1. 2015 do 31. 12. 2018. Finančný vplyv trvá od roku 2015 do roku 2018. 1.7. Plánovaný spôsob hospodárenia Priame hospodárenie na úrovni Komisie Prostredníctvom jej útvarov vrátane zamestnancov v delegáciách Únie. 2. OPATRENIA V OBLASTI RIADENIA 2.1. Opatrenia týkajúce sa kontroly a predkladania správ Komisia (GR MARE v spolupráci so svojím atašé pre rybolov so sídlom na Mauríciu a delegáciou Európskej únie na Madagaskare) zabezpečí pravidelné monitorovanie vykonávania tohto protokolu, a to najmä z hľadiska využívania rybolovných možností hospodárskymi subjektmi a z hľadiska údajov o úlovkoch. Okrem toho sa v dohode o partnerstve v sektore udržateľného rybolovu stanovuje, že sa aspoň raz ročne uskutoční zasadnutie spoločného výboru, počas ktorého Komisia a tretia krajina zhodnotia vykonávanie dohody a jej protokolu a v prípade potreby upravia plánovanie programov a prípadne aj finančné protiplnenie. 2.2. Systémy riadenia a kontroly 2.2.1. Zistené riziká Vykonávanie protokolu o rybolove je spojené s istými rizikami, najmä pokiaľ ide o sumy určené na financovanie sektorovej rybárskej politiky (pridelenie pod rámec programu). Tieto ťažkosti sa počas vykonávania protokolu v rokoch 2013 – 2014 s Madagaskarskou republikou nevyskytli. 2.2.2. Plánovaný spôsob kontroly Plánuje sa dialóg zameraný na plánovanie programov a realizáciu sektorovej politiky. Súčasťou týchto metód kontroly je aj spoločná analýza výsledkov uvedená v článku 6 ods. 3 predmetného protokolu. Okrem toho protokol obsahuje osobitné ustanovenia, podľa ktorých možno vykonávanie protokolu za určitých podmienok a určitých okolností pozastaviť. 2.3. Opatrenia na predchádzanie podvodom a nezrovnalostiam Komisia sa zaväzuje, že nadviaže politický dialóg a trvalú a spoluprácu s Madagaskarskou republikou, aby mohla zlepšiť riadenie dohody a zvýšiť prínos EÚ k udržateľnému hospodáreniu s rybolovnými zdrojmi. V každom prípade všetky platby realizované Komisiou v rámci dohody o partnerstve v sektore udržateľného rybolovu podliehajú bežným rozpočtovým a finančným pravidlám a postupom Komisie. Takýmto spôsobom je možné zistiť najmä úplné informácie o bankových účtoch tretích štátov, na ktoré sa poukazujú sumy finančného protiplnenia. V prípade predmetného protokolu sa v jeho článku 4 ods. 4 stanovuje, že finančné protiplnenie sa musí uhradiť na jediný bankový účet štátnej pokladnice zriadený v madagaskarskej centrálnej banke. 3. ODHADOVANÝ FINANČNÝ VPLYV NÁVRHU/INICIATÍVY 3.1. Príslušné okruhy viacročného finančného rámca a rozpočtové riadky výdavkov Existujúce rozpočtové riadky V poradí, v akom za sebou nasledujú okruhy viacročného finančného rámca a rozpočtové riadky. Okruh viacročného finančného rámca || Rozpočtový riadok || Druh výdavkov || Príspevky Číslo [Názov………………………………………...……….] || DRP/NRP ([5]) || krajín EZVO[6] || kandidátskych krajín[7] || tretích krajín || v zmysle článku 18 ods. 1 písm. aa) nariadenia o rozpočtových pravidlách 2 || 11.0301 Vytvorenie rámca pre riadenie rybolovných činností rybárskych plavidiel Únie vo vodách tretích krajín (SFA). || DRP || NIE || NIE || NIE || NIE Požadované nové rozpočtové riadky (neuplatňuje sa) 3.2. Odhadovaný vplyv na výdavky 3.2.1. Zhrnutie odhadovaného vplyvu na výdavky v mil. EUR (zaokrúhlené na 3 desatinné miesta) Okruh viacročného finančného rámca: || Číslo 2 || Zachovanie a riadenie prírodných zdrojov GR: MARE || || || Rok N[8] 2015 || Rok N + 1 2016 || Rok N + 2 2017 || Rok N + 3 2018 || SPOLU  Operačné rozpočtové prostriedky || || || || || Číslo rozpočtového riadka: 11.0301 || Záväzky || 1. || 1,566 || 1,566 || 1,488 || 1,488 || 6,108 Platby || 2. || 1,566 || 1,566 || 1,488 || 1,488 || 6,108 Administratívne rozpočtové prostriedky financované z balíka prostriedkov určených na realizáciu osobitných programov[9] || || || || || Číslo rozpočtového riadka: 11.010401 || || 3. || 0,042 || 0,042 || 0,042 || 0,092 || 0,218 Rozpočtové prostriedky pre GR MARE SPOLU || Záväzky || = 1 + 3 || 1,608 || 1,608 || 1,530 || 1,580 || 6,326 Platby || = 2 + 3 || 1,608 || 1,608 || 1,530 || 1,580 || 6,326  Operačné rozpočtové prostriedky SPOLU || Záväzky || 4. || 1,566 || 1,566 || 1,488 || 1,488 || 6,108 Platby || 5. || 1,566 || 1,566 || 1,488 || 1,488 || 6,108  Administratívne rozpočtové prostriedky financované z balíka prostriedkov určených na realizáciu osobitných programov SPOLU || 6. || 0,042 || 0,042 || 0,042 || 0,092 || 0,218 Rozpočtové prostriedky OKRUHU 2 viacročného finančného rámca SPOLU || Záväzky || = 4 + 6 || 1,608 || 1,608 || 1,530 || 1,580 || 6,326 Platby || = 5 + 6 || 1,608 || 1,608 || 1,530 || 1,580 || 6,326 Ak má návrh/iniciatíva vplyv na viaceré okruhy: (neuplatňuje sa)  Operačné rozpočtové prostriedky SPOLU || Záväzky || 4. || || || || Platby || 5. || || || ||  Administratívne rozpočtové prostriedky financované z balíka prostriedkov určených na realizáciu osobitných programov SPOLU || 6. || || || || Rozpočtové prostriedky OKRUHOV 1 až 4 viacročného finančného rámca SPOLU (referenčná suma) || Záväzky || = 4 + 6 || || || || Platby || = 5 + 6 || || || || Okruh viacročného finančného rámca: || 5 || „Administratívne výdavky“ v mil. EUR (zaokrúhlené na 3 desatinné miesta) || || || Rok N[10] 2015 || Rok N + 1 2016 || Rok N + 2 2017 || Rok N + 3 2018 || SPOLU GR MARE  Ľudské zdroje || 0,059 || 0,059 || 0,059 || 0,059 || 0,236  Ostatné administratívne výdavky || 0,010 || 0,010 || 0,010 || 0,010 || 0,040 SPOLU GR MARE || Rozpočtové prostriedky || 0,069 || 0,069 || 0,069 || 0,069 || 0,276 Rozpočtové prostriedky OKRUHU 5 viacročného finančného rámca SPOLU || (Záväzky spolu = Platby spolu) || 0,069 || 0,069 || 0,069 || 0,069 || 0,276 v mil. EUR (zaokrúhlené na 3 desatinné miesta) || || || Rok N[11] 2015 || Rok N + 1 2016 || Rok N + 2 2017 || Rok N + 3 2018 || SPOLU Rozpočtové prostriedky OKRUHOV 1 až 5 viacročného finančného rámca SPOLU || Záväzky || 1,677 || 1,677 || 1,599 || 1,649 || 6,602 Platby || 1,677 || 1,677 || 1,599 || 1,649 || 6,602 3.2.2. Odhadovaný vplyv na operačné rozpočtové prostriedky Návrh/iniciatíva si vyžaduje použitie operačných rozpočtových prostriedkov, ako je uvedené v nasledujúcej tabuľke: viazané rozpočtové prostriedky v mil. EUR (zaokrúhlené na 3 desatinné miesta) Uveďte ciele a výstupy || || Rok N 2015 || Rok N + 1 2016 || Rok N + 2 2017 || Rok N + 2 2018 || SPOLU VÝSTUPY Druh[12] || Priemerné náklady || Počet || Náklady || Počet || Náklady || Počet || Náklady || Počet || Náklady || Celkový počet || Náklady spolu OSOBITNÝ CIEĽ č. 1[13]… || || || || || || || || || || Prístup do rybolovnej oblasti || Objem (t) || N a N + 1 55 EUR/t || 15 750 || 0,866 || 15 750 || 0,866 || 15 750 || 0,788 || 15 750 || 0,788 || 63 000 || 3,308 N+2 a N+3: 50 EUR/t – Sektorová podpora || Ročný príspevok || 0,300 || 1 || 0,700 || 1 || 0,700 || 1 || 0,700 || 1 || 0,700 || 4 || 2,800 Osobitný cieľ č. 1 medzisúčet || || 1,566 || || 1,566 || || 1,488 || || 1,488 || || 6,108 NÁKLADY SPOLU || || 1,566 || || 1,566 || || 1,488 || || 1,488 || || 6,108 3.2.3. Odhadovaný vplyv na administratívne rozpočtové prostriedky 3.2.3.1 Zhrnutie Návrh/iniciatíva si vyžaduje použitie administratívnych rozpočtových prostriedkov, ako je uvedené v nasledujúcej tabuľke: v mil. EUR (zaokrúhlené na 3 desatinné miesta) || Rok N[14] 2015 || Rok N + 1 2016 || Rok N + 2 2017 || Rok N + 3 2018 || SPOLU OKRUH 5 viacročného finančného rámca || || || || || Ľudské zdroje || 0,059 || 0,059 || 0,59 || 0,059 || 0,236 Ostatné administratívne výdavky || 0,010 || 0,010 || 0,010 || 0,010 || 0,040 OKRUH 5 viacročného finančného rámca medzisúčet || 0,069 || 0,069 || 0,069 || 0,069 || 0,276 Mimo OKRUHU 5[15] viacročného finančného rámca || || || || || Ľudské zdroje || 0,036 || 0,036 || 0,036 || 0,036 || 0,144 Ostatné administratívne výdavky || 0,006 || 0,006 || 0,006 || 0,056 || 0,074 Mimo OKRUHU 5 viacročného finančného rámca medzisúčet || 0,042 || 0,042 || 0,042 || 0,092 || 0,218 SPOLU || 0,111 || 0,111 || 0,111 || 0,161 || 0,494 Potreby administratívnych prostriedkov budú pokryté prostriedkami GR, ktoré už boli pridelené na riadenie akcie a/alebo boli interne prerozdelené v rámci GR, a v prípade potreby budú doplnené zdrojmi, ktoré sa môžu prideliť riadiacemu GR v rámci ročného postupu prideľovania zdrojov v závislosti od rozpočtových obmedzení. 3.2.3.2 Odhadované potreby ľudských zdrojov Návrh/iniciatíva si vyžaduje použitie ľudských zdrojov, ako je uvedené v nasledujúcej tabuľke: odhady sa zaokrúhľujú na celé čísla (alebo najviac na jedno desatinné miesto) || Rok N 2015 || Rok N + 1 2016 || Rok N + 2 2017 || Rok N + 3 2018  Plán pracovných miest (úradníci a dočasní zamestnanci) || || || || || || || || 11 01 01 01 (ústredie a zastúpenia Komisie) || 0,30 || 0,30 || 0,30 || 0,30 11 01 01 02 (delegácie) || || || ||  Externí zamestnanci (ekvivalent plného pracovného času)[16] || || || || 11 01 02 01 (ZZ, VNE, DAZ z celkového balíka prostriedkov) || 0,15 || 0,15 || 0,15 || 0,15 11 01 02 02 (ZZ, MZ, VNE, DAZ, PED v delegáciách) || || || || 11 01 04 01[17] || ‒ ústredie[18] || || || || – delegácie || 0,25 || 0,25 || 0,25 || 0,25 Iné rozpočtové riadky (uveďte) || || || || SPOLU || 0,7 || 0,7 || || 0,7 11 predstavuje príslušnú oblasť politiky alebo rozpočtovú hlavu. Potreby ľudských zdrojov budú pokryté úradníkmi GR, ktorí už boli pridelení na riadenie akcie a/alebo boli interne prerozdelení v rámci GR, a v prípade potreby budú doplnené zdrojmi, ktoré sa môžu prideliť riadiacemu GR v rámci ročného postupu prideľovania zdrojov v závislosti od rozpočtových obmedzení. Opis úloh, ktoré sa majú vykonať: Úradníci a dočasní zamestnanci || Riadenie a monitorovanie procesu (opätovného) prerokovania dohody o partnerstve v sektore udržateľného rybolovu a schválenia výsledkov rokovaní inštitúciami, riadenie súčasnej dohody o partnerstve v sektore udržateľného rybolovu vrátane trvalého finančného a operačného monitorovania, riadenie licencií. Referent z GR MARE + vedúci oddelenia/zástupca vedúceho oddelenia + podpora zo sekretariátu: celkový odhad na 0,45 človekoroku Jednotkové náklady: 132 000 EUR/rok Výpočet nákladov: 0,45 človekoroku x 132 000 EUR ročne Náklady spolu: 59 400 EUR => 0,059 mil. EUR Externí zamestnanci || Kontrola plnenia sektorovej podpory – zmluvný zamestnanec v delegácii (Maurícius): celkový odhad na 0,25 človekoroku Jednotkové náklady: 145 000 EUR/rok Výpočet nákladov: 0,25 človekoroku x 145 000 EUR ročne Náklady spolu: 36 250 EUR => 0,036 mil. EUR 3.2.4. Súlad s platným viacročným finančným rámcom Návrh/iniciatíva je v súlade s platným viacročným finančným rámcom. 3.2.5. Príspevky od tretích strán Návrh/iniciatíva nezahŕňa spolufinancovanie tretími stranami. 3.3. Odhadovaný vplyv na príjmy Návrh/iniciatíva nemá finančný vplyv na príjmy. [1] Prijatého 14. apríla 2014 Radou pre poľnohospodárstvo a rybárstvo. [2] Ú. v. EÚ C , , s. . [3] Ú. v. EÚ L 15, 18.1.2008, s. 1. [4] Ú. v. EÚ C … [5] DRP = diferencované rozpočtové prostriedky / NRP = nediferencované rozpočtové prostriedky. [6] EZVO: Európske združenie voľného obchodu. [7] Kandidátske krajiny a prípadne potenciálne kandidátske krajiny západného Balkánu. [8] Rok N je rokom, v ktorom sa návrh/iniciatíva začína uskutočňovať. [9] Technická a/alebo administratívna pomoc a výdavky určené na financovanie realizácie programov a/alebo akcií Európskej únie (pôvodné rozpočtové riadky „BA“), nepriamy výskum, priamy výskum. [10] Rok N je rokom, v ktorom sa návrh/iniciatíva začína uskutočňovať. [11] Rok N je rokom, v ktorom sa návrh/iniciatíva začína uskutočňovať. [12] Výstupy znamenajú dodané produkty a služby (napr.: počet financovaných výmen študentov, vybudované cesty v km atď.). [13] Ako je uvedené v oddiele 1.4.2. „Osobitné ciele...“. [14] Rok N je rokom, v ktorom sa návrh/iniciatíva začína uskutočňovať. [15] Technická a/alebo administratívna pomoc a výdavky určené na financovanie realizácie programov a/alebo akcií Európskej únie (pôvodné rozpočtové riadky „BA“), nepriamy výskum, priamy výskum. [16] ZZ = zmluvný zamestnanec; MZ = miestny zamestnanec; VNE = vyslaný národný expert; DAZ = dočasný agentúrny zamestnanec; PED = pomocný expert v delegácii. [17] Čiastkový strop pre externých zamestnancov financovaných z operačných rozpočtových prostriedkov (pôvodné rozpočtové riadky „BA“). [18] Najmä pre štrukturálne fondy, Európsky poľnohospodársky fond pre rozvoj vidieka (EPFRV) a Európsky fond pre rybné hospodárstvo (EFRH). PRÍLOHA Protokol, ktorým sa stanovujú rybolovné možnosti a finančný príspevok podľa Dohody o partnerstve v sektore rybolovu medzi Európskym spoločenstvom a Madagaskarskou republikou Článok 1 Rozsah pôsobnosti 1. Rybolovné možnosti udelené podľa článku 5 dohody o partnerstve v sektore rybolovu sa stanovujú takto: Tuniakovité a podobné druhy (tuniak, pelamída atlantická, pamakrela kavalla, marlín, mečiar veľký), príbuzné druhy a populácie pod správou Komisie pre tuniaky z Indického oceánu (ďalej len „komisia IOTC“), s výnimkou: · druhov chránených podľa medzinárodných dohovorov, · druhov, ktorých ponechávanie na palube, prekladanie, vyloďovanie alebo skladovanie sú zakázané komisiou IOTC, či už ide o celé jedince alebo ich časti, najmä druhov čeľade Alopiidae, čeľade Sphyrnidae, ako aj · týchto druhov: Cethorinus maximus, Rhincodon typus, Carcharodon carcharias, Carcharinus falciformis, Carcharinus longimanus · pre 40 plavidiel na lov tuniakov vakovými sieťami, · pre 32 plavidiel s lovnými šnúrami na lov na hladine s tonážou nad 100 GT a · pre 22 plavidiel s lovnými šnúrami na lov na hladine s maximálnou tonážou 100 GT alebo nižšou. 2. Odsek 1 sa uplatňuje s výhradou ustanovení článkov 8 a 9 tohto protokolu. Článok 2 Trvanie Tento protokol a príloha k nemu sa uplatňujú počas štyroch rokov odo dňa nadobudnutia ich dočasnej platnosti. Článok 3 Zásady a ciele týkajúce sa realizácie tohto protokolu 1. Obe zmluvné strany sa zaväzujú, že budú v madagaskarskej rybolovnej oblasti podporovať zodpovedný rybolov na základe zásady rovnoprávneho zaobchádzania s jednotlivými flotilami loviacimi v tejto oblasti. Všetky technické ochranné opatrenia, ktorým podlieha poskytovanie oprávnení na rybolov v zmysle dodatku 2 k tomuto protokolu, sa vzťahujú na všetky zahraničné priemyselné flotily pôsobiace v madagaskarskej rybolovnej oblasti za technických podmienok podobných podmienkam flotíl Európskej únie. 2. Strany sa zaväzujú, že zabezpečia, aby sa táto dohoda vykonávala v súlade s článkom 9 dohody z Cotonou, pokiaľ ide o podstatné aspekty ľudských práv, demokratických zásad a právneho štátu, ako aj základné aspekty dobrej správy vecí verejných, udržateľného rozvoja a udržateľného riadenia. Článok 4 Finančné protiplnenie 1. Na celé obdobie uvedené v článku 2 je celkové finančné protiplnenie uvedené v článku 7 dohody o partnerstve v sektore rybolovu stanovené na 6 107 500 EUR. 2. Toto finančné protiplnenie sa rozdeľuje takto: 2.1. ročný príspevok 866 250 EUR počas prvých dvoch rokov platnosti protokolu a 787 500 EUR počas nasledujúcich dvoch rokov, čo zodpovedá ročnej referenčnej tonáži 15 750 ton všetkých druhov za prístup do madagaskarskej rybolovnej oblasti, a 2.2. osobitný príspevok 700 000 EUR ročne určený na podporu a vykonávanie madagaskarskej sektorovej politiky v oblasti rybolovných zdrojov a rybolovu. Finančné protiplnenie určené na sektorovú podporu sa odovzdáva ministerstvu rybolovných zdrojov a rybolovu. 3. Odsek 1 tohto článku sa uplatňuje s výhradou ustanovení článkov 5, 6, 8, 11 a 12 tohto protokolu. 4. Finančné protiplnenie uvedené v odseku 2 sa vypláca na jediný účet štátnej pokladnice Madagaskaru zriadený v Centrálnej banke Madagaskaru, údaje o ktorom Madagaskar musí oznámiť Európskej únii pred začatím predbežného vykonávania a každoročne ich potvrdiť. Článok 5 Pravidlá vyplácania finančného protiplnenia za prístup 1. Ak ročný objem úlovkov druhov uvedených v článku 1 v madagaskarskej rybolovnej oblasti nahlásených a overených v súlade s kapitolou IV oddielom 1 prílohy k tomuto protokolu za rybárske plavidlá Európskej únie prekročí referenčnú tonáž uvedenú v článku 4 ods. 2.1, výška ročného finančného protiplnenia sa zvýši za každú ďalšiu vylovenú tonu o 55 EUR počas prvých dvoch rokov uplatňovania protokolu a o 50 EUR počas posledných dvoch rokov. 2. Ročná suma, ktorú vypláca Európska únia za prístup do madagaskarskej rybolovnej oblasti, však nesmie prekročiť dvojnásobok sumy za príslušný rok uvedenej v článku 4 ods. 2.1. Ak objemy ulovené plavidlami Európskej únie v rybolovnej oblasti Madagaskaru prekročia objemy zodpovedajúce dvojnásobku tejto ročnej sumy, suma za objem, ktorý presiahne túto hranicu, sa zaplatí v nasledujúcom roku. 3. Za prvý rok sa finančné protiplnenie za prístup plavidiel Európskej únie do madagaskarskej rybolovnej oblasti vyplatí najneskôr 90 dní od začatia predbežného vykonávania tohto protokolu podľa článku 15, zatiaľ čo za nasledujúce roky sa vyplatí najneskôr do výročného dátumu začatia predbežného uplatňovania protokolu. 4. Použitie časti finančného protiplnenia uvedeného v článku 4 ods. 2.1 patrí do výhradnej právomoci madagaskarských orgánov. Článok 6 Pravidlá vykonávania a vyplácania sektorovej pomoci 1. Spoločný výbor najneskôr tri mesiace po začatí predbežného vykonávania tohto protokolu stanoví viacročný sektorový program, ktorého všeobecným cieľom je presadzovanie zodpovedného a udržateľného rybolovu v rybolovnej oblasti Madagaskaru v súlade s madagaskarskou národnou stratégiou v oblasti rybolovu. 2. Pravidlá vykonávania viacročného sektorového programu podpory zahŕňajú: 2.1. ročné a viacročné usmernenia, na základe ktorých sa bude používať osobitná suma finančného protiplnenia uvedená v článku 4 ods. 2.2; 2.2. ročné a viacročné ciele, ktoré sa majú dosiahnuť na účely zavádzania zodpovedného a udržateľného rybolovu s prihliadnutím na priority, ktoré Madagaskar vyjadril v rámci národnej politiky rybolovu, najmä v rámci národnej stratégie riadenia rybolovu tuniakov, a to predovšetkým pokiaľ ide o podporu maloobjemového a tradičného rybolovu, monitorovanie a kontrolu rybolovu či dohľad nad ním, konkrétnejšie v oblasti boja proti nezákonnému, nenahlásenému a neregulovanému rybolovu (ďalej len „NNN rybolov“), posilňovania výskumnej kapacity v rámci madagaskarského rybárstva alebo riadenia prístupu k morským ekosystémom a rybolovným zdrojom a ich využívania; 2.3. kritériá a postupy (vrátane prípadných rozpočtových a finančných ukazovateľov), ktoré treba uplatňovať, aby bolo možné každoročne vyhodnotiť dosiahnuté výsledky. 3. Madagaskarské orgány musia každý rok vo forme výročnej realizačnej správy predkladať informácie o stave prebiehajúcich činností realizovaných s využitím finančného protiplnenia určeného na sektorovú podporu. Túto správu preskúma spoločný výbor. Výročná správa za predchádzajúci rok musí obsahovať aj bilanciu realizácie sektorovej podpory za celé trvanie protokolu. 4. Každá navrhovaná úprava viacročného sektorového programu sa musí predložiť spoločnému výboru. 5. Finančný príspevok na sektorovú podporu sa vypláca v ročných splátkach na základe analýzy, ktorú uskutočňuje spoločný výbor, a zakladá sa na výsledkoch realizácie sektorovej podpory, ako sa stanovuje v odsekoch 3, 4 a 5 tohto článku. 6. Európska únia môže čiastočne alebo úplne pozastaviť platbu časti finančného príspevku uvedeného v článku 4 ods. 2.2 tohto protokolu, a to za týchto podmienok: 6.1. ak spoločný výbor po analýze v súlade s bodom 6 dospeje k záveru, že dosiahnuté výsledky nie sú v súlade s programom, ktorý stanovil spoločný výbor; 6.2. ak finančné protiplnenie nebolo využité. 7. Po pozastavení platby podľa bodu 7 sa časť finančného protiplnenia určená na sektorovú podporu začne opäť vyplácať až po konzultácii a dohode medzi zmluvnými stranami a keď sú výsledky dosiahnuté pri realizácii sektorovej podpory v súlade s programom, ktorý stanovil spoločný výbor. Časť finančného protiplnenia určená na sektorovú podporu sa však musí uhradiť najneskôr do šiestich mesiacov po uplynutí platnosti protokolu. Článok 7 Vedecká spolupráca v záujme zodpovedného rybolovu 1. Pokiaľ ide o madagaskarskú rybolovnú oblasť a druhy a rybolovné oblasti pod správou komisie IOTC, zmluvné strany sa prostredníctvom vedeckej spolupráce zaväzujú podporovať zodpovedný rybolov. Obe strany sa zaväzujú rešpektovať uznesenia a odporúčania komisie IOTC. 2. Počas obdobia platnosti tohto protokolu si Európska únia a Madagaskar vymieňajú všetky relevantné vedecké údaje, ktoré umožňujú sledovať stav rybolovných zdrojov v madagaskarskej rybolovnej oblasti. 3. Počas obdobia platnosti tohto protokolu obidve zmluvné strany môžu v prípade potreby zvolať spoločnú vedeckú pracovnú skupinu s cieľom preskúmať akúkoľvek vedeckú otázku týkajúcu sa vykonávania tohto protokolu. Mandát, zloženie a fungovanie spoločnej vedeckej pracovnej skupiny stanovuje spoločný výbor. 4. Spoločný výbor rozhoduje o opatreniach s cieľom zabezpečiť udržateľné riadenie rybolovných zdrojov, na ktoré sa vzťahuje tento protokol a ktoré ovplyvňujú činnosti rybárskych plavidiel Únie, na základe uznesení a odporúčaní prijatých komisiou IOTC, najnovších dostupných vedeckých názorov a v relevantných prípadoch aj záverov zasadnutí spoločnej vedeckej pracovnej skupiny. Článok 8 Úprava rybolovných možností a technických opatrení po vzájomnej dohode v rámci spoločného výboru 1. Spoločný výbor môže zrevidovať rybolovné možnosti uvedené v článku 1, ak sa v uzneseniach a odporúčaniach prijatých komisiou IOTC potvrdí, že táto zmena zaručuje udržateľné riadenie rybolovných zdrojov, na ktoré sa vzťahuje tento protokol, pričom tomuto rozhodnutiu môže prípadne predchádzať stanovisko vedeckej pracovnej skupiny. 2. V takomto prípade sa finančné protiplnenie uvedené v článku 2 ods. 2.1 upraví úmerne a pro rata temporis a do tohto protokolu a prílohy k nemu sa zapracujú potrebné zmeny. 3. Spoločná komisia môže v prípade potreby po vzájomnej dohode overiť a upraviť ustanovenia týkajúce sa podmienok vykonávania rybolovu a podrobné pravidlá uplatňovania tohto protokolu a jeho príloh. Článok 9 Experimentálny rybolov 1. Spoločný výbor môže v madagaskarskej rybolovnej oblasti povoliť experimentálny rybolov na testovanie technickej realizovateľnosti a hospodárskej výnosnosti nových rybolovných oblastí. Na tento účel a na žiadosť jednej zo zmluvných strán spoločný výbor určí predmetné druhy rýb, podmienky a všetky ďalšie náležité parametre, a to v súlade s podmienkami, ktoré stanoví spoločná vedecká pracovná skupina. 2. Európska únia zasiela madagaskarským orgánom žiadosti o oprávnenie na experimentálny rybolov na základe technického spisu, v ktorom sú uvedené: · technické vlastnosti plavidla, · úroveň odbornosti lodných dôstojníkov v oblasti rybolovu, · návrh technických parametrov experimentálneho rybolovu (trvanie, výstroj, skúmané oblasti atď.). 3. Oprávnenia na experimentálny rybolov sa schvaľujú najviac na šesť mesiacov. Môžu byť podmienené zaplatením povinného poplatku, ktorý stanovujú madagaskarské orgány. 4. Počas celého trvania experimentálneho rybolovu musí byť na palube prítomný vedecký pozorovateľ, ktorého určí Madagaskar. 5. Úlovky získané v rámci a počas výskumnej činnosti ostávajú vlastníctvom vlastníka lode. 6. Podrobné výsledky činnosti sa oznámia spoločnému výboru. Ak sa Madagaskar domnieva, že experimentálny rybolov priniesol pozitívne výsledky, môže navrhnúť flotile Európskej únie rybolovné možnosti týkajúce sa nových druhov v osobitnom protokole. Článok 10 Podmienky výkonu rybolovných činností – Doložka o výhradnom práve 1. Rybárske plavidlá Európskej únie smú vykonávať rybolovné činnosti v madagaskarskej rybolovnej oblasti, len ak sa nachádzajú na zozname oprávnených rybárskych plavidiel, ktorý vydá komisia IOTC, a ak sú držiteľmi oprávnenia na rybolov vydaného madagaskarskými orgánmi v súlade s dohodou o partnerstve a týmto protokolom. 2. Madagaskarské orgány vydajú rybárskym plavidlám Európskej únie oprávnenia na rybolov len podľa partnerskej dohody a tohto protokolu. Vydávanie oprávnení týmto plavidlám mimo tohto rámca, najmä vo forme súkromných licencií, je zakázané. 3. Činnosti rybárskych plavidiel Európskej únie, ktoré sú držiteľmi oprávnenia na rybolov v madagaskarskej rybolovnej oblasti, podliehajú vnútroštátnym zákonom a iným právnym predpisom Madagaskaru, ak sa v tomto protokole a v prílohe k nemu nestanovuje inak. 4. Obidve strany sa navzájom informujú o každej zmene svojich politík a právnych predpisov v sektore rybárstva. Článok 11 Pozastavenie vykonávania protokolu 1. Vykonávanie tohto protokolu vrátane vyplácania finančného protiplnenia môže ktorákoľvek zmluvná strana jednostranne pozastaviť, ak nie sú dodržané podmienky stanovené v článku 3 dohody a článku 3 tohto protokolu, ako aj v týchto prípadoch a za týchto okolností: 1.1. ak si to vyžaduje vyššia moc; 1.2. ak existuje závažný a nevyriešený spor medzi stranami týkajúci sa výkladu alebo vykonávania dohody a tohto protokolu; 1.3. ak Európska únia neuhradí finančné protiplnenie stanovené v článku 4 ods. 2.1 z iných dôvodov, než sú dôvody stanovené v článku 6 tohto protokolu. 2. K pozastaveniu vykonávania protokolu pre nedodržanie podmienok stanovených v článku 3 ods. 2 tohto protokolu smie dôjsť len vtedy, ak sa začnú konzultácie v súlade s článkom 96 Dohody z Cotonou v súvislosti s porušením zásadných a základných aspektov ľudských práv v zmysle článku 9 uvedenej dohody. 3. Ak dôjde k pozastaveniu vykonávania protokolu z iných dôvodov než z dôvodov uvedených v odseku 2 tohto článku, zainteresovaná strana musí svoj zámer písomne oznámiť, a to minimálne tri mesiace pred dátumom, keď má toto pozastavenie nadobudnúť účinnosť. 4. Pozastavenie vykonávania protokolu z dôvodov uvedených v odseku 2 tohto článku sa uplatňuje ihneď po tom, ako sa prijalo rozhodnutie o pozastavení. 5. V prípade pozastavenia vykonávania protokolu budú zmluvné strany aj naďalej viesť konzultácie s cieľom dosiahnuť priateľské riešenie sporu, ktorý ich rozdeľuje. Po dosiahnutí zmieru sa obnoví vykonávanie protokolu a suma finančného príspevku sa zníži úmerne a pro rata temporis v závislosti od času, počas ktorého bolo vykonávanie protokolu pozastavené. 6. Počas celého obdobia, keď je pozastavené vykonávanie protokolu, sa pozastavujú aj činnosti rybárskych plavidiel Európskej únie v madagaskarskej rybolovnej oblasti. Článok 12 Vypovedanie 1. V prípade vypovedania tohto protokolu príslušná strana písomne oznámi druhej strane svoj zámer vypovedať protokol najmenej šesť mesiacov pred dátumom, ku ktorému má takéto vypovedanie nadobudnúť účinnosť. 2. Odoslaním oznámenia uvedeného v predchádzajúcom odseku sa začínajú konzultácie medzi stranami. Článok 13 Dôvernosť údajov 1. Madagaskar a Európska únia sa zaväzujú, že všetky osobné údaje týkajúce sa rybárskych plavidiel Európskej únie a ich rybolovných činností, ktoré získajú v rámci dohody, sa budú vždy dôsledne spracúvať v súlade s príslušnými zásadami dôvernosti a ochrany údajov. 2. Strany dbajú na to, aby sa v súlade s príslušnými ustanoveniami komisie IOTC sprístupňovali verejnosti iba súhrnné údaje týkajúce sa rybolovných činností v madagaskarskej rybolovnej oblasti. 3. Údaje, ktoré možno považovať za dôverné, smú príslušné orgány používať výlučne na vykonávanie dohody a na účely riadenia, monitorovania a kontroly rybolovu a dohľadu nad ním. Článok 14 Elektronická výmena údajov 1. Madagaskar a Európska únia sa zaväzujú čo najskôr zaviesť informačné systémy potrebné na elektronickú výmenu všetkých informácií a dokumentov súvisiacich s vykonávaním dohody. Každú elektronickú výmenu musí sprevádzať potvrdenie o prijatí. 2. Elektronická verzia dokumentu sa v každom ohľade považuje za rovnocennú jeho papierovej verzii. 3. Madagaskar a Európska únia si bezodkladne navzájom oznamujú každú poruchu informačného systému. Informácie a dokumenty spojené s vykonávaním dohody sa v takom prípade automaticky nahrádzajú papierovou verziou. Článok 15 Predbežné vykonávanie Tento protokol sa predbežne vykonáva odo dňa jeho podpisu, najskôr však od 1. januára 2015. Článok 16 Nadobudnutie platnosti Tento protokol nadobúda platnosť v deň, keď sa zmluvné strany navzájom oboznámia o ukončení postupov potrebných na tento účel. PRÍLOHA Podmienky vykonávania rybolovu plavidlami Európskej únie v madagaskarskej rybolovnej oblasti KAPITOLA I Všeobecné ustanovenia 1. Určenie príslušného orgánu Na účely tejto prílohy, a ak nie je uvedené inak, každý odkaz na Európsku úniu (ďalej aj „EÚ“) alebo na Madagaskarskú republiku (ďalej aj „Madagaskar“) v zmysle príslušného orgánu znamená: 1.1. v prípade EÚ: Európsku komisiu, prípadne zastúpenú delegáciou EÚ na Madagaskare; 1.2. v prípade Madagaskarskej republiky: ministerstvo rybolovných zdrojov a rybolovu. 2. Oprávnenie na rybolov Na účely uplatňovania ustanovení tejto prílohy sa pojem „oprávnenie na rybolov“ považuje za rovnocenný s pojmom „licencia“ v zmysle madagaskarských právnych predpisov. 3. Madagaskarská rybolovná oblasť 3.1. Madagaskarská rybolovná oblasť Madagaskaru je oblasť madagaskarských vôd, v ktorých Madagaskar umožňuje rybárskym plavidlám Európskej únie vykonávať rybolovné činnosti. 3.1.1. Zemepisné súradnice madagaskarskej rybolovnej oblasti a základná línia sú uvedené v dodatku 3 prílohy k tomuto protokolu. 3.1.2. V dodatku 4 sú uvedené zóny, v ktorých je rybolov v súlade s platnými madagaskarskými právnymi predpismi zakázaný, akými sú národné parky, chránené morské oblasti či zóny reprodukcie rybolovných zdrojov. 3.2. Všetky ustanovenia protokolu a prílohy k nemu sa uplatňujú výlučne v madagaskarskej rybolovnej oblasti v zmysle dodatku 3, a to bez toho, aby boli dotknuté tieto ustanovenia: 3.2.1. Plavidlá Európskej únie budú môcť vykonávať rybolovné činnosti vo vodách nachádzajúcich sa vo vzdialenosti viac ako 20 námorných míľ od základnej línie v prípade plavidiel na lov tuniakov vakovými sieťami a plavidiel s lovnými šnúrami na lov na hladine. 3.2.2. Okolo ukotvených zariadení na zhlukovanie rýb, ktoré používajú madagaskarskí rybári, sa vymedzuje ochranná zóna troch námorných míľ, kam plavidlá EÚ nesmú vstúpiť. Madagaskar musí EÚ oznámiť umiestnenie ukotvených zariadení na zhlukovanie rýb vo vzdialenosti nad 17 míľ a údaje o nich uviesť na oprávneniach na rybolov udelených plavidlám Európskej únie. 3.2.3. Okrem toho oblasti Banc de Leven a Banc de Castor, ktorých súradnice sú uvedené v dodatku 4, sú vyhradené pre maloobjemový a tradičný rybolov na Madagaskare. 4. Určenie zástupcu Každý vlastník plavidla EÚ, ktorý plánuje získať oprávnenie na rybolov na základe tohto protokolu, musí mať zástupcu so sídlom na Madagaskare. 5. Inkaso platieb vlastníkov lodí Madagaskar oznámi EÚ pred začatím predbežného vykonávania tohto protokolu údaje o účte štátnej pokladnice, na ktorý sa budú uhrádzať finančné sumy znášané vlastníkmi plavidiel EÚ v rámci dohody. Náklady spojené s bankovými prevodmi hradia vlastníci plavidiel. 6. Kontakty Kontaktné údaje užitočné pre obe strany v súvislosti s vykonávaním tohto protokolu sú uvedené v dodatku 9. KAPITOLA II Oprávnenia na rybolov 1. Podmienka získania oprávnenia na rybolov – oprávnené plavidlá Oprávnenia na rybolov uvedené v článku 6 dohody sa vydávajú pod podmienkou, že plavidlo je zapísané v registri rybárskych plavidiel EÚ a je na zozname oprávnených rybárskych plavidiel, ktorý vydáva Komisia pre tuniaky z Indického oceánu (ďalej aj „komisia IOTC“). Na kapitána ani plavidlo sa nesmie vzťahovať zákaz rybolovu v súvislosti s rybolovnou činnosťou v rybolovnej oblasti Madagaskaru. 2. Žiadosť o vydanie oprávnenia na rybolov 2.1. EÚ elektronickou cestou predloží Madagaskaru žiadosť o oprávnenie na rybolov za každé plavidlo, ktoré chce v predmetnej oblasti loviť podľa dohody, pričom kópiu zašle aj delegácii EÚ na Madagaskare. 2.2. Žiadosti sa podávajú na formulári uvedenom v dodatku 1 k tejto prílohe. 2.3. Ku každej prvej žiadosti o oprávnenie na rybolov alebo ku každej žiadosti predloženej v nadväznosti na zmenu technických vlastností predmetného plavidla sa musí priložiť: · doklad o zaplatení paušálneho preddavku na obdobie platnosti oprávnenia, · aktuálna farebná fotografia plavidla z bočného pohľadu s minimálnymi rozmermi 15 cm x 10 cm, · prípadne aj osvedčenie o zhode alebo o technickom stave plavidla, ktoré vydal príslušný orgán EÚ. 2.4. Keď sa obnovuje platné oprávnenie na rybolov podľa platného protokolu v prípade plavidla, ktorého technické vlastnosti sa nezmenili, k žiadosti o obnovu sa pripája iba doklad o zaplatení paušálneho preddavku. 3. Paušálny poplatok a preddavok 3.1. Povinný poplatok pre plavidlá na lov tuniakov vakovými sieťami a plavidlá s lovnými šnúrami na lov na hladine vyjadrený v EUR na tonu ulovenú v rybolovnej oblasti Madagaskaru sa stanovuje takto: · 60 EUR/t počas prvých dvoch rokov vykonávania, · 70 EUR/t počas posledných dvoch rokov vykonávania. 3.2. Oprávnenia na rybolov sa vydávajú po úhrade týchto paušálnych preddavkov príslušným vnútroštátnym orgánom: V prípade plavidiel na lov tuniakov vakovými sieťami: · 11 400 EUR na plavidlo, čo zodpovedá poplatku za 190 ton ročne za prvé dva roky vykonávania protokolu, · 13 300 EUR na plavidlo, čo zodpovedá poplatku za 190 ton ročne za posledné dva roky vykonávania protokolu. V prípade plavidiel s lovnými šnúrami na lov na hladine s tonážou nad 100 GT: · 3 600 EUR na plavidlo, čo zodpovedá poplatku za 60 ton ročne za prvé dva roky vykonávania protokolu, · 4 200 EUR na plavidlo, čo zodpovedá poplatku za 60 ton ročne za posledné dva roky vykonávania protokolu. V prípade plavidiel s lovnými šnúrami na lov na hladine s maximálnou tonážou 100 GT: · 2 400 EUR na plavidlo, čo zodpovedá poplatku za 40 ton ročne za prvé dva roky vykonávania protokolu, · 2 800 EUR na plavidlo, čo zodpovedá poplatku za 40 ton ročne za posledné dva roky vykonávania protokolu. 3.3. Výška paušálneho poplatku zahŕňa všetky vnútroštátne a miestne dane okrem prístavných daní, daní za vyloďovanie a prekládku a platieb za poskytovanie služieb. 4. Vydávanie oprávnenia na rybolov 4.1. Po prijatí žiadostí o oprávnenie na rybolov podľa bodu 2 má Madagaskar na vydanie oprávnení na rybolov plavidlám Európskej únie 20 pracovných dní, ak usúdi, že tieto žiadosti sú v súlade s odsekmi 2.2, 2.3 a 2.4. 4.2. Originály vydaných oprávnení na rybolov Madagaskar okamžite zašle vlastníkom plavidiel alebo ich zástupcom prostredníctvom delegácie EÚ na Madagaskare. 4.3. Kópia tohto oprávnenia na rybolov sa okamžite doručí delegácii EÚ a vlastníkom plavidiel alebo ich zástupcom. Táto kópia sa musí nachádzať na palube a možno ju používať najviac 60 kalendárnych dní od dátumu vydania oprávnenia na rybolov. Po tejto lehote sa musí nachádzať na palube originál oprávnenia na rybolov. 5. Prenos oprávnenia na rybolov 5.1. Každé oprávnenie na rybolov sa vydáva konkrétnemu plavidlu a je neprenosné. 5.2. Na žiadosť EÚ a v preukázanom prípade zásahu vyššej moci, ako napríklad strata alebo dlhodobejšia nečinnosť plavidla z dôvodu vážnej technickej poruchy, sa však oprávnenie plavidla na rybolov nahradí novým oprávnením, vydaným inému plavidlu rovnakej kategórie, ako je kategória plavidla, ktoré sa má nahradiť, a to bez ďalšieho poplatku. 5.3. V tomto prípade sa pri výpočte objemu úlovkov na určenie prípadnej dodatočnej platby zohľadní celkový súčet úlovkov oboch plavidiel v rybolovnej oblasti Madagaskaru. 5.4. Vlastník plavidla, ktoré je potrebné nahradiť, alebo jeho zástupca prostredníctvom delegácie EÚ na Madagaskare odovzdá zrušené oprávnenie na rybolov madagaskarskému stredisku monitorovania rybolovu (ďalej len „stredisko FMC“). 5.5. Nové oprávnenie na rybolov nadobúda účinnosť dňom, keď vlastník plavidla odovzdá zrušené oprávnenie madagaskarskému stredisku FMC. Prenos oprávnenia na rybolov sa oznámi delegácii EÚ. 6. Obdobie platnosti oprávnenia na rybolov 6.1. Oprávnenia na rybolov sa vystavujú na obdobie jedného roka. 6.2. Platnosť oprávnení možno predĺžiť. 6.3. Ak by sa predbežné vykonávanie nezačalo 1. januára 2015, na stanovenie začiatku obdobia platnosti sa pod pojmom obdobie jedného roka rozumie: · v prvom roku vykonávania protokolu obdobie od dátumu začatia predbežného vykonávania protokolu do 31. decembra toho istého roku, · následne každý úplný kalendárny rok, · v poslednom roku vykonávania protokolu obdobie od 1. januára do dátumu uplynutia platnosti protokolu. 7. Doklady na palube Počas prítomnosti v madagaskarských vodách alebo madagaskarskom prístave musia byť na palube rybárskeho plavidla vždy k dispozícii tieto doklady: · originál oprávnenia na rybolov, pričom však počas 60 kalendárnych dní, kým sa čaká na prijatie originálu, možno považovať za autentickú aj kópiu oprávnenia na rybolov podľa bodu 4.3 tohto oddielu, · plavebná licencia plavidla alebo rovnocenný doklad vydaný príslušným orgánom vlajkového štátu plavidla, · dokumentácia o kapacite plavidla vo forme výkresov alebo aktualizovaných popisov usporiadania rybárskeho plavidla, najmä s údajmi o počte úložných priestorov na ryby a skladovacej kapacite vyjadrenej v kubických metroch. 8. Podporné plavidlá 8.1. Na žiadosť EÚ a po posúdení madagaskarskými orgánmi môže Madagaskar oprávniť plavidlá Únie s oprávnením na rybolov, aby využívali služby podporných plavidiel. 8.2. Podporné plavidlá sa musia plaviť pod vlajkou členského štátu EÚ a nesmú byť vybavené na rybolov. Nemožno ich využívať na doplnenie paliva ani na prekládku úlovkov. 8.3. Pre podporné plavidlá platia v uplatniteľnom rozsahu podmienky prenosu žiadostí o oprávnenie na rybolov podľa tejto kapitoly. Madagaskar zostaví zoznam oprávnených podporných plavidiel a okamžite ho oznámi EÚ. 8.4. Ročný licenčný poplatok za podporné plavidlo je 3 500 EUR. KAPITOLA III Technické ochranné opatrenia 1. Rybárske plavidlá Európskej únie oprávnené na rybolov v madagaskarskej rybolovnej oblasti sa musia riadiť všetkými technickými ochrannými opatreniami, uzneseniami a odporúčaniami komisie IOTC a platnými právnymi predpismi Madagaskaru, ktoré sa na nich vzťahujú. 2. Technické ochranné opatrenia vzťahujúce sa na rybárske plavidlá Európskej únie s oprávnením na rybolov týkajúce sa danej rybolovnej oblasti, rybárskeho výstroja a vedľajších úlovkov sa vymedzujú pre každú kategóriu rybolovu v technických listoch v dodatku 2 k tejto prílohe. 3. Počas rybolovných činností v rybolovnej oblasti Madagaskaru a s výnimkou prírodných unášaných zariadení na zhlukovanie rýb sa používanie pomocných zariadení, ktoré menia správanie druhov rýb migrujúcich na veľké vzdialenosti a podporujú najmä ich zhlukovanie v blízkosti pomocného zariadenia alebo pod ním, obmedzuje na takzvané ekologické umelé unášané zariadenia na zhlukovanie rýb, ktorých koncepcia, konštrukcia a realizácia bránia, aby došlo k tomu, že pomocné zariadenia náhodne ulovia veľrybotvaré cicavce, žraloky alebo korytnačky. Tieto pomocné zariadenia musia byť vyrobené z biologicky rozložiteľných materiálov. Zavádzanie a používanie týchto umelých unášaných zariadení na zhlukovanie rýb musí byť v súlade s relevantnými uzneseniami a odporúčaniami komisie IOTC. KAPITOLA IV Oddiel 1: Systém nahlasovania úlovkov a rybolovného úsilia 1. Rybársky denník 1.1. Kapitán rybárskeho plavidla EÚ, ktoré vykonáva rybolov podľa dohody, vedie rybársky denník v súlade s uplatniteľnými uzneseniami komisie IOTC týkajúcimi sa plavidiel s lovnými šnúrami a vakovými sieťami. 1.2. Rybársky denník kapitán vypĺňa za každý deň prítomnosti plavidla v madagaskarskej rybolovnej oblasti. 1.3. Kapitán každý deň zapisuje do rybárskeho denníka pre každý druh (označený trojmiestnym abecedným kódom organizácie FAO), aké množstvo rýb (vyjadrené v kilogramoch živej hmotnosti, resp. počtom kusov) sa ulovilo a drží na palube. Pri každom hlavnom druhu uvádza kapitán aj nulové, vedľajšie a odvrhnuté úlovky. 1.4. Rybársky denník sa vypĺňa čitateľne, veľkými písmenami a podpisuje ho kapitán. 1.5. Za presnosť údajov zaznamenaných v rybárskom denníku zodpovedá kapitán. 2. Nahlasovanie úlovkov 2.1. Kapitán podáva hlásenie o úlovkoch plavidla tak, že Madagaskaru odovzdá svoje rybárske denníky za obdobie prítomnosti plavidla v madagaskarskej rybolovnej oblasti. 2.2. Až do zavedenia elektronického systému na oznamovanie údajov o rybolovných činnostiach podľa bodu 3 tohto oddielu sa rybárske denníky predkladajú takto: 2.2.1. v prípade, že sa plavidlo vplaví do madagaskarského prístavu, odovzdáva sa originál každého rybárskeho denníka miestnemu zástupcovi Madagaskaru, ktorý písomne potvrdí jeho prijatie, 2.2.2. ak plavidlo vypláva z madagaskarskej rybolovnej oblasti bez toho, aby predtým vplávalo do niektorého z madagaskarských prístavov, originál každého rybárskeho denníka sa zašle: · oskenovaný elektronickou poštou na e-mailové adresy, ktoré poskytli príslušné orgány Madagaskaru, a to bezodkladne, alebo, ak nemožno uplatniť predchádzajúce ustanovenie: · faxom na čísla, ktoré poskytli príslušné orgány Madagaskaru, alebo · poštou na adresu uvedenú v dodatku 9, a to do siedmich pracovných dní od príchodu do akéhokoľvek iného prístavu a v každom prípade do 15 dní po odchode z rybolovnej oblasti Madagaskaru. 2.3. Kapitán zašle kópiu všetkých rybárskych denníkov EÚ a príslušnému orgánu svojho vlajkového štátu. Kapitán zasiela kópiu všetkých rybárskych denníkov aj tomuto subjektu: · USTA – Unité statistique thonière d'Antsiranana a jednému z týchto vedeckých inštitútov: · IRD (Institut de recherche pour le développement), · IEO (Instituto Español de Oceanografía), · IPMA (Instituto Português do Mar e da Atmosfera). 2.4. Pri návrate plavidla do madagaskarskej rybolovnej oblasti počas obdobia platnosti jeho oprávnenia na rybolov vzniká povinnosť podať nové hlásenie o úlovkoch. 2.5. V prípade nedodržania ustanovení týkajúcich sa nahlasovania úlovkov môže Madagaskar príslušnému plavidlu pozastaviť platnosť oprávnenia na rybolov, kým nezíska chýbajúce hlásenie o úlovkoch, a penalizovať vlastníka lode podľa príslušných ustanovení platných madagaskarských právnych predpisov. V prípade, že sa situácia zopakuje, môže Madagaskar odmietnuť obnoviť oprávnenie na rybolov. 2.6. Madagaskar informuje EÚ o každej sankcii uplatnenej v tejto súvislosti súčasne s tým, ako o tom informuje vlastníka. 3. Zavedenie systému elektronického nahlasovania údajov o rybolovných činnostiach (ERS) Obe strany súhlasia s tým, že budú používať systém elektronického nahlasovania údajov o rybolovných činnostiach na základe usmernení uvedených v dodatku 8. Zmluvné strany sa zaväzujú sfunkčniť tento systém do šiestich mesiacov od začiatku predbežného vykonávania tohto protokolu. 4. Štvrťročné a ročné hlásenia o úlovkoch a rybolovnom úsilí 4.1. Štvrťročné hlásenia 4.1.1. Ak systém elektronického nahlasovania údajov uvedený v bode 3 tohto oddielu nefunguje, EÚ do konca tretieho mesiaca každého štvrťroka nahlási Madagaskaru údaje o úlovkoch a rybolovnom úsilí (počet dní na mori) za každú kategóriu podľa tohto protokolu a za jednotlivé mesiace predchádzajúceho štvrťroku, a to v súlade so vzorom v dodatku 5 k tejto prílohe. 4.1.2. Tieto súhrnné údaje z rybárskych denníkov sa považujú za predbežné až do okamihu, kým EÚ nepredloží konečné ročné hlásenie o úlovkoch a rybolovnom úsilí. 4.2. Ročné hlásenia 4.2.1. Európska únia za každé plavidlo na lov tuniakov vakovými sieťami a plavidlo s lovnými šnúrami na lov na hladine, ktoré je oprávnené loviť v rybolovnej oblasti Madagaskaru, každoročne nahlasuje úlovky a rybolovné úsilie (počet dní na mori), za každý druh a mesiac, a to na základe údajov o úlovkoch potvrdených príslušnými orgánmi vlajkových štátov a po tom, čo výskumné ústavy Európskej únie pre oblasť rybolovu uvedené vyššie vykonajú krížovú analýzu údajov z rybárskych denníkov, zo správ o vyloďovaní, z potvrdení o predaji a prípadne zo správ o vedeckom pozorovaní. 4.2.2. Výskumné ústavy Európskej únie pre oblasť rybolovu na analýzu objemu a zloženia úlovkov v rybolovnej oblasti Madagaskaru používajú rovnakú metodiku ako Unité statistique thonière d'Antisaranana, madagaskarské stredisko FMC a odbor štatistiky a plánovania ministerstva rybolovných zdrojov a rybolovu. 5. Zúčtovanie poplatkov za plavidlá na lov tuniakov vakovými sieťami a plavidlá s lovnými šnúrami na lov na hladine 5.1. Európska únia na základe ročného hlásenia o úlovkoch a rybárskom úsilí uvedeného v bode 4.2 tohto oddielu a za každé plavidlo na lov tuniakov vakovými sieťami a plavidlo s lovnými šnúrami na lov na hladine pochádzajúce z Európskej únie, ktoré je oprávnené loviť v rybolovnej oblasti Madagaskaru, zostavuje konečné zúčtovanie poplatkov splatných plavidlami za rybolovnú sezónu v predchádzajúcom kalendárnom roku. 5.2. Ročné hlásenie o úlovkoch a rybolovnom úsilí a konečné zúčtovanie poplatkov zašle Európska únia Madagaskaru na potvrdenie do 31. júla roku nasledujúceho po roku, počas ktorého sa tieto úlovky ulovili. 5.3. Madagaskar potvrdí EÚ, že prijal toto hlásenie a vyúčtovanie, a ak to považuje za potrebné, môže požiadať o akékoľvek vysvetlenie. 5.3.1. V takom prípade EÚ kontaktuje príslušné orgány a ústavy vlajkových štátov a do dvadsiatich pracovných dní predloží Madagaskaru požadované dodatočné informácie. 5.3.2 V prípade potreby možno zvolať mimoriadne zasadnutie vedeckej pracovnej skupiny za účasti zástupcov príslušných ústavov EÚ a Madagaskaru, aby sa preskúmali údaje o úlovkoch a metodika použitá na krížovú analýzu informácií. 5.4. Madagaskar má od dátumu predloženia hlásenia uvedeného v bode 5.3 tohto oddielu 30 dní, aby vyjadril prípadný nesúhlas s ročným hlásením o úlovkoch a rybolovnom úsilí a konečným vyúčtovaním poplatkov a podoprel ho dôkazmi. 5.4.1. V prípade nezhody sa zmluvné strany poradia v rámci spoločného výboru. 5.4.2. Ak uvedené obdobie uplynie bez toho, aby Madagaskar vyjadril nesúhlas, strany považujú ročné hlásenie o úlovkoch a rybolovnom úsilí aj konečné zúčtovanie za prijaté. 5.5. Ak je konečné zúčtovanie vyššie než paušálny poplatok vopred uhradený za oprávnenie na rybolov, vlastník plavidla uhradí rozdiel Madagaskaru najneskôr 30. septembra aktuálneho roku. Ak je však konečné zúčtovanie nižšie než vopred uhradený paušálny poplatok, zvyšná suma sa už vlastníkovi plavidla nevracia. Oddiel 2: Vstupy do madagaskarskej rybolovnej oblasti a výstupy z nej 1. Ak kapitáni rybárskych plavidiel Európskej únie vykonávajúci rybolov podľa tohto protokolu chcú vstúpiť do madagaskarskej rybolovnej oblasti alebo z nej vystúpiť, oznámia to príslušným madagaskarským orgánom minimálne tri hodiny vopred. 2. Bez toho, aby boli dotknuté ustanovenia dodatku 8 oddielu 2, musia kapitáni plavidiel pri oznamovaní vstupu do madagaskarskej rybolovnej oblasti alebo výstupu z nej okrem svojej polohy nahlásiť, aké druhy rýb (označené trojmiestnym abecedným kódom organizácie FAO) a v akom odhadovanom množstve (vyjadrenom v kilogramoch živej hmotnosti, resp. počtom kusov) sa ulovili a držia na palube. Tieto hlásenia sa musia podávať elektronickou poštou, faxom alebo rádiokomunikačným zariadením na adresy uvedené v dodatku 9. 3. Madagaskarské orgány potvrdia prijatie elektronickej správy tiež elektronickou formou. 4. Ak bude pri rybolove pristihnuté plavidlo, ktoré o svojej činnosti neinformovalo madagaskarské stredisko FMC, bude sa považovať za plavidlo bez oprávnenia na rybolov a znášať sankcie stanovené v madagaskarských právnych predpisoch. 5. K oprávneniu na rybolov musí byť priložená e-mailová adresa, čísla faxu a telefónu, ako aj údaje o vysielacej frekvencii madagaskarského strediska FMC. 6. Madagaskar bezodkladne oznámi EÚ a dotknutým plavidlám akúkoľvek zmenu e-mailovej adresy, faxového čísla či vysielacej frekvencie. Oddiel 3: Prekládka a vyloďovanie 1. Prekládka na mori je zakázaná. 2. Prekládka v madagaskarských vodách sa smie uskutočniť len v niektorom z madagaskarských prístavov, ktorý na tento účel disponuje povolením vopred vydaným madagaskarským strediskom FMC, a pod kontrolou madagaskarských rybolovných inšpektorov. 3. Prekládka je v prípade plavidiel s vakovými sieťami povolená v prístave Antsiranana a v prípade plavidiel s lovnými šnúrami v prístavoch Toliary, Ehoala a Toamasina. 4. Vlastník plavidla Európskej únie alebo jeho zástupca, ktorý chce vylodiť alebo preložiť úlovok v niektorom z madagaskarských prístavov, oznámi stredisku FMC a madagaskarskému prístavnému úradu najneskôr 72 hodín vopred tieto informácie: · názov a registračné číslo rybárskeho plavidla, v prípade ktorého sa bude vykonávať prekládka alebo vylodenie, ako sú zaznamenané v registri rybárskych plavidiel komisie IOTC, · prístav prekládky alebo vylodenia a prípadne aj názov nákladného plavidla, · predpokladaný dátum a hodinu prekládky alebo vylodenia; · množstvo každého druhu označeného trojmiestnym abecedným kódom organizácie FAO, ktorý sa má preložiť alebo vylodiť, a to vyjadrené v kilogramoch živej hmotnosti, prípadne počtom kusov, · miesto určenia prekladaných alebo vyloďovaných úlovkov. 5. Madagaskarské stredisko FMC po preskúmaní informácií uvedených v bode 4 tohto oddielu a do 24 hodín od oznámenia vydá vlastníkovi plavidla alebo jeho zástupcovi predbežné povolenie prekládky alebo vylodenia. 6. Prekládka a vylodenie sa považujú za výstup z madagaskarskej rybolovnej oblasti. V tomto prípade sa uplatňujú ustanovenia uvedené v oddiele 2 tejto kapitoly. 7. Po prekládke alebo vylodení vlastník plavidla alebo jeho zástupca oznámia, či chcú pokračovať v rybolovných činnostiach v madagaskarskej rybolovnej oblasti alebo ju opustiť. 8. Akákoľvek prekládka alebo akékoľvek vylodenie, ktoré nespĺňajú ustanovenia bodov 1 až 7 tohto oddielu, sú v rybolovnej oblasti Madagaskaru zakázané. Na osoby, ktoré porušia toto ustanovenie, sa vzťahujú sankcie podľa madagaskarských právnych predpisov. 9. V súlade s uplatniteľným uznesením komisie IOTC sa plavidlá EÚ s vakovými sieťami, ktoré vyloďujú úlovky v madagaskarskom prístave, usilujú sprístupniť vedľajšie úlovky miestnym spracovateľským podnikom za miestne trhové ceny. Na žiadosť vlastníkov rybárskych plavidiel EÚ im miestne riaditeľstvá ministerstva rybolovu a rybolovných zdrojov poskytnú zoznam miestnych spracovateľských podnikov a ich kontaktné údaje. 10. Plavidlá Európskej únie na lov tuniakov, ktoré dobrovoľne vyloďujú úlovky v madagaskarskom prístave, majú nárok na zníženie poplatku uvedeného v bode 3.1 kapitoly II tejto prílohy za kategóriu rybolovu daného plavidla o sumu 5 EUR za každú tonu ulovenú v madagaskarskej rybolovnej oblasti. V prípade predaja produktov rybolovu spracovateľskému závodu na Madagaskare sa poskytne ďalšie zníženie poplatku o 5 EUR za tonu. Oddiel 4: Systém monitorovania plavidiel (VMS) 1. Správy o polohe plavidiel – systém VMS 1.1. Plavidlá Európskej únie s oprávnením na rybolov musia byť vybavené systémom monitorovania plavidiel (Vessel Monitoring System – VMS), ktorý v hodinových intervaloch zabezpečuje automatické a nepretržité hlásenie ich polohy stredisku monitorovania rybolovu (Fishery Monitoring Centre – FMC) vlajkového štátu. 1.2. Každá správa o polohe sa zasiela vo formáte, ktorý je uvedený v dodatku 7 k tejto prílohe, a musí zahŕňať: · identifikáciu plavidla, · poslednú zemepisnú polohu plavidla (zemepisnú dĺžku, zemepisnú šírku), pričom odchýlka polohy musí byť menšia ako 500 metrov a interval spoľahlivosti merania 99 %, · dátum a hodinu zaznamenania polohy, · rýchlosť a smerovanie plavidla. 1.3. Prvá zaznamenaná poloha po vstupe do madagaskarskej rybolovnej oblasti sa označí kódom „ENT“. Všetky nasledujúce polohy sa označia kódom „POS“ s výnimkou prvej polohy zaznamenanej po výstupe z madagaskarskej rybolovnej oblasti, ktorá sa označí kódom „EXI“. 1.4. Stredisko FMC vlajkového štátu zabezpečí automatické spracovanie a prípadne elektronický prenos správ o polohe. Správy o polohe sa musia zaznamenávať bezpečným spôsobom a uchovávať počas troch rokov. 2. Zasielanie údajov plavidlom v prípade poruchy systému VMS 2.1. Kapitán zabezpečí, aby bol systém VMS jeho plavidla nepretržite plne funkčný a aby sa správy o polohe správne odosielali do strediska FMC vlajkového štátu. 2.2. Plavidlá EÚ, ktoré vykonávajú rybolov s nefunkčným systémom VMS, nie sú oprávnené vstúpiť do madagaskarskej rybolovnej oblasti. 2.3. V prípade poruchy po vstupe do madagaskarskej rybolovnej oblasti sa systém VMS plavidla musí opraviť alebo vymeniť do pätnástich dní. Po tejto lehote už plavidlo nie je oprávnené vykonávať rybolov v madagaskarskej rybolovnej oblasti. 2.4. Plavidlá, ktoré lovia ryby v madagaskarskej rybolovnej oblasti s nefunkčným systémom VMS, musia svoju polohu hlásiť elektronickou poštou, faxom alebo rádiokomunikačným zariadením strediskám FMC vlajkového štátu a Madagaskaru, a to minimálne každé štyri hodiny a s uvedením všetkých povinných informácií podľa bodu 1.2 tohto oddielu. 3. Zabezpečené správy o polohe určené Madagaskaru 3.1. Stredisko FMC vlajkového štátu automaticky zasiela správy o polohe príslušných plavidiel madagaskarskému stredisku FMC. Strediská FMC vlajkového štátu a Madagaskaru si vymenia e-mailové adresy a bezodkladne sa navzájom informujú o každej zmene týchto adries. 3.2. Prenos správ o polohe medzi strediskami FMC vlajkového štátu a Madagaskaru sa vykonáva elektronicky prostredníctvom zabezpečeného komunikačného systému. 3.3. Madagaskarské stredisko FMC bezodkladne informuje stredisko FMC vlajkového štátu a EÚ o akomkoľvek prerušení v prijímaní po sebe nasledujúcich správ o polohe plavidla, ktoré má oprávnenie na rybolov, ak príslušné plavidlo neoznámilo svoj výstup z madagaskarskej rybolovnej oblasti. 4. Porucha komunikačného systému 4.1. Madagaskar sa uistí o kompatibilite svojho elektronického vybavenia s vybavením strediska FMC vlajkového štátu a bezodkladne informuje EÚ o akejkoľvek poruche vo zasielaní a prijímaní správ o polohe, aby sa čo najskôr našlo technické riešenie. 4.2. V prípade sporu rozhodne spoločný výbor. 4.3. Kapitán nesie zodpovednosť za každú dokázanú manipuláciu so systémom VMS plavidla, ktorá má za cieľ narušiť jeho fungovanie alebo sfalšovať správy o polohe. Každé porušenie predpisov podlieha sankciám stanoveným v platných právnych predpisoch Madagaskaru. 5. Zmena frekvencie zasielania správ o polohe 5.1. Na základe opodstatnených prvkov, ktorými sa má dokázať priestupok, môže madagaskarské stredisko FMC žiadať od strediska FMC vlajkového štátu, aby znížilo intervaly zasielania správ o polohe plavidla na interval tridsiatich minút počas stanoveného obdobia vyšetrovania, pričom kópiu tejto žiadosti zašle aj EÚ. 5.2. Madagaskarské stredisko FMC musí tieto dôkazové prvky oznámiť stredisku FMC vlajkového štátu a EÚ. 5.3. Stredisko FMC vlajkového štátu bezodkladne zasiela madagaskarskému stredisku FMC správy o polohe v znížených intervaloch. 5.4. Keď sa inšpekcia skončí, madagaskarské stredisko FMC túto skutočnosť okamžite oznámi stredisku FMC vlajkového štátu a EÚ. 5.5. Na konci stanoveného obdobia vyšetrovania madagaskarské stredisko FMC informuje stredisko FMC vlajkového štátu a EÚ o prípadných následných opatreniach. 6. Platnosť správ VMS v prípade sporu V prípade sporu medzi stranami sa za autentické údaje považujú len údaje o polohe zaslané cez systém VMS. Oddiel 5: Pozorovatelia 1. Pozorovanie rybolovných činností 1.1. Obe strany uznávajú, že je dôležité plniť si povinnosti vyplývajúce z platných uznesení komisie IOTC o činnosti vedeckých pozorovateľov. 1.2. V záujme zosúladenia s týmito povinnosťami sa na pozorovateľov vzťahujú tieto ustanovenia: 1.2.1. Na žiadosť madagaskarských orgánov plavidlá Európskej únie oprávnené na rybolov v madagaskarskej rybolovnej oblasti musia prizvať pozorovateľov na palubu desatiny celkového počtu oprávnených rybárskych plavidiel každej rybolovnej kategórie uvedenej v kapitole I. 1.2.2. Pozorovatelia musia dbať na uplatňovanie ustanovení zakotvených v uzneseniach prijatých komisiou IOTC, ktoré sú uvedené v bode 1.1, alebo na zhromažďovanie akýchkoľvek vedeckých informácií, ktoré považuje za potrebné príslušný madagaskarský národný ústav, prípadne spoločná vedecká pracovná skupina. 1.2.3. Pozorovateľov vymenúvajú príslušné orgány Madagaskaru. 1.3. Od ustanovení tohto oddielu sú oslobodené plavidlá s maximálnou tonážou 100 GT. 2. Určené plavidlá a vymenovaní pozorovatelia 2.1. Madagaskar pri vydávaní oprávnení na rybolov zverejňuje, prípadne aktualizuje aj zoznam plavidiel, ktoré majú nalodiť pozorovateľov v súlade s cieľmi uvedenými v bode 1.2.2. 2.2. Madagaskar tento zoznam bezodkladne po jeho vydaní alebo aktualizácii predloží EÚ elektronickou formou. Ak niektoré z vybraných plavidiel nemá na palube dostatok priestoru a táto skutočnosť je riadne doložená a odôvodnená z bezpečnostného hľadiska, najmä v súvislosti s pirátstvom, Európska únia a Madagaskar náležite upravia zoznam vybraných plavidiel, pričom dbajú na dodržanie cieľa stanoveného v bode 1.2.1. 2.3. Madagaskar po finalizácii zoznamu plavidiel, ktoré majú nalodiť pozorovateľov, informuje vlastníkov plavidiel alebo ich zástupcov o tom, na palube ktorých plavidiel sa počas ich prítomnosti v madagaskarskej rybolovnej oblasti musia nachádzať pozorovatelia. 2.4. Keď sa madagaskarské orgány a vlastník vybraného plavidla dohodnú podľa bodu 7.2 tohto oddielu na dátume nalodenia, Madagaskar poskytne EÚ a dotknutému vlastníkovi plavidla alebo jeho zástupcovi meno a údaje vymenovaného pozorovateľa. 2.5. Madagaskar bezodkladne informuje EÚ a dotknutých vlastníkov plavidiel Európskej únie alebo ich zástupcov o akejkoľvek zmene plavidiel určených a pozorovateľov vymenovaných podľa bodov 2.1 a 2.3 tohto oddielu. 2.6. Madagaskar a Európska únia sa budú v spolupráci s ostatnými pobrežnými štátmi v oblasti juhozápadného Indického oceánu usilovať o koordinovanú realizáciu programu pozorovania v celom regióne, pričom táto snaha bude vychádzať najmä z iniciatívy komisie IOTC. 2.7. Rybárske plavidlo Európskej únie, ktoré má nalodiť pozorovateľa v súlade s bodom 2.1, je od tejto povinnosti oslobodené, ak sa pozorovateľ už nachádza na jeho palube a zostane na nej počas celej plánovanej dĺžky pozorovania, a to pod podmienkou, že: · je uznaný v rámci regionálneho programu pozorovania, na ktorom sa zúčastňuje Madagaskar a EÚ, alebo · bol na palubu nalodený, lebo plavidlo zaväzovali obdobné povinnosti ako tie, ktoré sú uvedené v bode 1.2.2 tohto oddielu a v iných dohodách o partnerstve v sektore udržateľného rybolovu medzi Úniou a ostatnými pobrežnými štátmi v oblasti juhozápadného Indického oceánu, · dokáže naplniť ciele uvedené v bodoch 1.2.1 a 8 tohto oddielu a madagaskarskému stredisku FMC poskytnúť výsledky pozorovania za obdobie prítomnosti plavidla v rybolovnej oblasti Madagaskaru. 2.8. Pozorovatelia na palube nestrávia viac času, ako potrebujú na vykonanie predpísaných úloh. 3. Finančný príspevok vlastníkov plavidiel 3.1. Bez toho, aby bol dotknutý program pozorovania dohodnutý na regionálnej úrovni v zmysle bodu 2.6 tohto oddielu, vlastník plavidla prispieva na každého pozorovateľa, ktorého na žiadosť Madagaskaru musí nalodiť, sumou 20 EUR za každý deň na palube. Túto sumu platia vlastníci plavidiel do rozpočtu programu pozorovania, ktorý spravuje madagaskarské stredisko FMC. 3.2. Vlastník plavidla znáša všetky náklady na prepravu madagaskarského pozorovateľa medzi prístavom nalodenia alebo vylodenia a miestom jeho obvyklého pobytu na Madagaskare. 4. Mzda pozorovateľa Mzdu a sociálne odvody pozorovateľa vymenovaného Madagaskarom znášajú príslušné madagaskarské orgány. 5. Podmienky nalodenia 5.1. Podmienky nalodenia pozorovateľa, najmä dĺžka jeho prítomnosti na palube, sú vymedzené vzájomnou dohodou medzi vlastníkom plavidla alebo jeho zástupcom a Madagaskarom. 5.2. K pozorovateľovi sa na palube plavidla pristupuje ako k dôstojníkovi. Pri ubytovaní pozorovateľa na palube sa však zohľadňuje technické vybavenie plavidla. 5.3. Náklady na ubytovanie a stravu pozorovateľa na palube plavidla znáša vlastník plavidla. 5.4. Kapitán prijíma všetky opatrenia v rámci svojej právomoci, aby zaručil fyzickú a psychickú bezpečnosť pozorovateľa. 5.5. Pozorovateľ disponuje všetkými prostriedkami potrebnými na vykonávanie svojich úloh. Kapitán plavidla mu musí zabezpečiť prístup ku komunikačným prostriedkom, všetkým dokumentom na palube a k dokumentom týkajúcim sa rybolovných činností plavidla, najmä k rybárskemu denníku, registru mrazenia a navigačnej knihe, ako aj k častiam plavidla, ktoré priamo súvisia s výkonom jeho úloh. 6. Povinnosti pozorovateľa Počas celej prítomnosti na palube pozorovateľ: · vykonáva všetky príslušné opatrenia, aby neprerušil ani nenarušil rybolovné činnosti, · berie ohľad na majetok a vybavenie, ktoré sa nachádzajú na palube, · zachováva dôvernosť všetkých dokumentov, ktoré patria plavidlu. 7. Nalodenie a vylodenie pozorovateľa 7.1. Pozorovateľ sa nalodí v prístave, ktorý vyberie vlastník plavidla. 7.2. Vlastník plavidla alebo jeho zástupca oznámia Madagaskaru s predstihom 10 dní pred nalodením dátum, čas a prístav nalodenia pozorovateľa. Ak sa pozorovateľ nalodí v cudzine, jeho náklady na cestu a transfer do prístavu nalodenia (vrátane nákladov na ubytovanie a stravu) znáša vlastník plavidla. 7.3. Ak sa pozorovateľ nedostaví na nalodenie do 12 hodín po stanovenom dátume a čase, vlastníkovi plavidla automaticky zaniká povinnosť nalodiť ho. Smie opustiť prístav a začať s rybolovnými činnosťami. 7.4. Ak sa pozorovateľ nevyloďuje v niektorom z madagaskarských prístavov, vlastník plavidla znáša náklady na cestu a transfer pozorovateľa do miesta jeho obvyklého pobytu na Madagaskare (vrátane nákladov na ubytovanie a stravu). 7.5. Ak sa plavidlo nedostaví v dohodnutom čase do vopred stanoveného prístavu, aby nalodilo pozorovateľa, vlastník plavidla musí uhradiť náklady spojené s čakaním pozorovateľa v prístave (ubytovanie, strava). 7.6. Ak sa plavidlo do prístavu nedostaví, Madagaskar mu môže pozastaviť oprávnenie na rybolov a uplatniť sankcie podľa platných právnych predpisov Madagaskaru, s výnimkou prípadov, keď Madagaskar dostane hlásenie, že plavidlu v príchode zabránila vyššia moc. V tom prípade sa vlastník plavidla dohodne s madagaskarskými orgánmi na novom dátume nalodenia pozorovateľa, pričom plavidlo až do nalodenia pozorovateľa nesmie vykonávať rybolovné činnosti v rybolovnej oblasti Madagaskaru. Madagaskar bezodkladne informuje EÚ a vlastníka plavidla o opatreniach prijatých podľa tohto odseku. 8. Úlohy pozorovateľa 8.1. Pozorovateľ plní tieto úlohy: 8.1.1. Zber všetkých informácií o rybolovných činnostiach plavidla, najmä pokiaľ ide o: · používané druhy rybárskeho výstroja, · polohu plavidla počas rybolovných činností, · objem, prípadne počet ulovených kusov podľa jednotlivých cieľových a pridružených druhov, ako aj vedľajších a náhodných úlovkov, · odhad úlovkov ponechaných na palube a odhodených úlovkov. 8.1.2. Odber biologických vzoriek v rámci programov vedeckého pozorovania. 8.2. Kým plavidlo loví v madagaskarskej rybolovnej oblasti, pozorovateľ každodenne oznamuje svoje zistenia rádiokomunikačnými prostriedkami, faxom alebo e-mailom, vrátane objemu hlavných a vedľajších úlovkov na palube a akýchkoľvek ďalších údajov požadovaných madagaskarským strediskom FMC. 9. Správa pozorovateľa 9.1. Pozorovateľ pred opustením plavidla predloží kapitánovi plavidla správu o svojich zisteniach. Kapitán plavidla má právo doplniť do správy pozorovateľa vlastné pripomienky. Správu podpisujú pozorovateľ a kapitán, ktorý dostane jednu jej kópiu. Ak kapitán odmietne podpísať správu pozorovateľa, uvedie do nej dôvody odmietnutia s poznámkou „odmietam podpísať“. 9.2. Pozorovateľ odovzdá správu madagaskarskému stredisku FMC, ktoré odovzdá jej kópiu EÚ do 15 pracovných dní od vylodenia pozorovateľa. Oddiel 6: Inšpekcie na mori a v prístave 1. Inšpekcie plavidiel Európskej únie, ktoré majú oprávnenie na rybolov, v madagaskarskej rybolovnej oblasti, a to buď na mori, alebo v prístave, či už na pevnine alebo v kotvisku, vykonávajú inšpekčné madagaskarské plavidlá oprávnené na kontrolu rybolovu. 2. Predtým, než madagaskarskí inšpektori vstúpia na palubu, informujú rybárske plavidlo Európskej únie o svojom rozhodnutí vykonať inšpekciu. Inšpekcie vedú rybolovní inšpektori. Pred začatím inšpekcie musia inšpektori preukázať svoju totožnosť, kvalifikáciu a poverenie. 3. Inšpektori sa nezdržiavajú na palube rybárskeho plavidla Európskej únie dlhšie, ako je potrebné na vykonanie úloh spojených s inšpekciou. Inšpekciu vedú tak, aby minimalizovali vplyv na plavidlo, jeho rybolovnú činnosť a náklad. 3.1. Madagaskar môže oprávniť zástupcov EÚ, aby sa zúčastnili inšpekcie ako pozorovatelia. 3.2. Kapitán rybárskeho plavidla Európskej únie musí inšpektorom uľahčiť nalodenie a prácu. 3.3. Po každej inšpekcii vypracujú inšpektori správu o inšpekcii. Kapitán rybárskeho plavidla Európskej únie má právo doplniť do správy o inšpekcii vlastné pripomienky. Správu o inšpekcii podpisuje inšpektor, ktorý správu vypracoval, a kapitán rybárskeho plavidla Európskej únie. Ak kapitán odmietne podpísať správu o inšpekcii, uvedie do nej dôvody odmietnutia s poznámkou „odmietam podpísať“. 3.4. Pred opustením plavidla inšpektori kapitánovi rybárskeho plavidla Európskej únie odovzdajú kópiu správy o inšpekcii. Madagaskar zašle kópiu správy o inšpekcii EÚ do ôsmich pracovných dní po návrate inšpektorov na pevninu, a to bez toho, aby boli dotknuté ustanovenia oddielu 7 bodu 1 tejto prílohy. Oddiel 7: Porušenie predpisov 1. Postup v prípade porušenia predpisov 1.1. Každé porušenie predpisov spáchané v madagaskarskej rybolovnej oblasti rybárskym plavidlom Európskej únie s oprávnením na rybolov podľa ustanovení tejto prílohy, o ktorom sa podalo oznámenie, sa musí uviesť v správe o inšpekcii. 1.2. Ak rybárske plavidlo EÚ v madagaskarskej rybolovnej oblasti poruší predpisy, oznámenie o danom porušení a s ním spojené sankcie udelené kapitánovi alebo rybárskemu podniku sa adresujú priamo vlastníkovi plavidla v súlade s postupmi stanovenými v platných právnych predpisoch Madagaskaru. 1.3. Madagaskar zašle kópie inšpekčnej správy a oznámenia o porušení EÚ elektronickou formou do 72 hodín. 1.4. Podpisom kapitána na správe o inšpekcii nie je dotknuté právo vlastníka plavidla na obhajobu počas konania vo veci porušenia predpisov. 2. Zastavenie plavidla – informačné stretnutie 2.1. Ak sa zistí porušenie predpisov a stanovujú to platné právne predpisy Madagaskaru, od každého rybárskeho plavidla Európskej únie, ktoré porušilo predpisy, sa môže požadovať, aby zastavilo rybolovnú činnosť, a ak je plavidlo na mori, aby sa vrátilo do niektorého z madagaskarských prístavov. 2.2. Madagaskar akékoľvek zastavenie rybárskeho plavidla Európskej únie oznámi EÚ e-mailom najneskôr do 24 hodín. V oznámení sa uvedú dôvody zastavenia a/alebo zadržania a musia ho sprevádzať dôkazy o zistenom porušení predpisov. 2.3. Madagaskar pred prijatím akéhokoľvek opatrenia voči plavidlu, kapitánovi alebo nákladu, okrem opatrení určených na zachovanie dôkazov, zorganizuje do jedného pracovného dňa od oznámenia o zastavení plavidla informačné stretnutie na objasnenie faktov, ktoré viedli k zastaveniu plavidla, a na vysvetlenie ďalších možných krokov. Na tomto informačnom stretnutí sa môže zúčastniť zástupca vlajkového štátu plavidla a vlastníka plavidla. 3. Sankcia za porušenie predpisov – zmierovacie konanie 3.1. Sankciu za zistené porušenie predpisov stanovuje Madagaskar v súlade s ustanoveniami platných vnútroštátnych právnych predpisov. 3.2. Ak si vysporiadanie porušenia predpisov vyžaduje súdne konanie a porušenie predpisov nepredstavuje trestný čin, pred začatím tohto súdneho konania sa začne zmierovacie konanie medzi madagaskarskými orgánmi a plavidlom EÚ, aby sa stanovili podmienky a stupeň sankcie. Zmierovacie konanie sa musí ukončiť najneskôr 72 hodín po oznámení o zastavení plavidla. 3.3. Na tomto zmierovacom konaní sa môžu zúčastniť zástupcovia vlajkového štátu rybolovného plavidla Európskej únie. 4. Súdne konanie – banková záruka 4.1. Ak zmierovacie konanie zlyhá a porušenie predpisov sa rieši pred príslušným súdnym orgánom, vlastník plavidla, ktoré porušilo predpisy, zloží v banke určenej Madagaskarom bankovú záruku, ktorej výška stanovená Madagaskarom pokrýva náklady spojené so zastavením plavidla, odhadovanú pokutu a prípadné odškodné. Banková záruka zostáva zablokovaná až do skončenia súdneho konania. 4.2. Banková záruka sa po vyhlásení rozsudku čo najskôr uvoľní a vráti vlastníkovi plavidla, a to: · v plnej výške, ak nebola udelená žiadna sankcia, · vo výške rozdielu, ak sankcia vedie k pokute, ktorá je nižšia ako výška bankovej záruky. 4.3. Madagaskar informuje EÚ o výsledkoch súdneho konania do ôsmich dní od vyhlásenia rozsudku. 5. Uvoľnenie plavidla a posádky Plavidlo a jeho posádka smú opustiť prístav hneď po uhradení sankcie vyplývajúcej zo zmierovacieho postupu alebo hneď po zložení bankovej záruky. Oddiel 8 Participatívne monitorovanie v oblasti boja proti NNN rybolovu 1. Cieľ V snahe posilniť monitorovanie rybolovu na šírom mori a boj proti NNN rybolovu sa kapitáni rybárskych plavidiel Európskej únie vyzývajú, aby vždy, keď v madagaskarskej rybolovnej oblasti spozorujú plavidlo, ktoré nie je uvedené na zozname plavidiel komisie IOTC alebo zozname zahraničných plavidiel oprávnených na rybolov v madagaskarskej rybolovnej oblasti, ktorý poskytne Madagaskar, túto skutočnosť ohlásili. 2. Postup 2.1. Keď kapitán rybárskeho plavidla Európskej únie spozoruje rybárske plavidlo, ktoré by mohlo vykonávať NNN rybolovné činnosti, môže o tejto skutočnosti zhromaždiť čo najviac informácií. 2.2. Tieto informácie sa bezodkladne predkladajú madagaskarskému stredisku FMC a zároveň príslušným orgánom vlajkového štátu plavidla, z ktorého sa vykonal prieskum. Tieto subjekty ich následne elektronickou formou zašlú EÚ. 2.3. EÚ tieto informácie odovzdá Madagaskaru. 3. Reciprocita Madagaskar bezodkladne poskytne EÚ akúkoľvek správu o pozorovaní týkajúcu sa rybárskych plavidiel, ktoré by mohli vykonávať NNN rybolovné činnosti v madagaskarskej rybolovnej oblasti. KAPITOLA V Naloďovanie námorníkov 1. Vlastníci rybárskych plavidiel Európskej únie vykonávajúcich činnosť podľa tohto protokolu sa počas rybolovnej sezóny v rybolovnej oblasti Madagaskaru usilujú naloďovať štátnych príslušníkov Madagaskaru, prípadne iných afrických, karibských a tichomorských štátov. V prípade plavidiel s vakovými sieťami musia byť na palube aspoň dvaja madagaskarskí námorníci, zatiaľ čo na palube plavidiel s lovnými šnúrami s tonážou nad 100 GT musí byť aspoň jeden. 2. Vlastníci lodí, na ktorých sa nenachádza minimálny počet madagaskarských námorníkov podľa bodu 1, musia zaplatiť paušálnu sumu 20 EUR za deň a neprítomného námorníka. 3. Na námorníkov nalodených na rybárske plavidlá Európskej únie sa v plnom rozsahu uplatňuje Deklarácia Medzinárodnej organizácie práce (MOP) o základných zásadách a právach pri práci. Ide predovšetkým o slobodu združovania, skutočné uznanie práva na kolektívne vyjednávanie pracovníkov a odstránenie diskriminácie v súvislosti so zamestnaním a povolaním. 4. Pracovné zmluvy madagaskarských námorníkov, ktorých kópia sa odovzdáva príslušným orgánom Madagaskaru a signatárom týchto zmlúv, sa uzatvárajú medzi zástupcom, resp. zástupcami vlastníkov plavidiel a námorníkmi a/alebo ich odbormi alebo ich zástupcami. Tieto zmluvy zaručujú námorníkom účasť na systéme sociálneho zabezpečenia, ktorý sa na nich uplatňuje v súlade s platnými právnymi predpismi Madagaskaru, vrátane životného, zdravotného a úrazového poistenia. 5. Mzdu madagaskarským námorníkom vyplácajú vlastníci plavidiel. Jej výška sa stanoví vzájomnou dohodou medzi vlastníkmi plavidiel alebo ich zástupcami a námorníkmi a/alebo ich odbormi alebo zástupcami. Podmienky odmeňovania námorníkov však nesmú byť horšie než tie, ktoré sa uplatňujú na Madagaskare, ani horšie než normy MOP. 6. Všetci námorníci, ktorých najmú vlastníci rybárskych plavidiel Európskej únie, sa musia dostaviť ku kapitánovi určeného plavidla v deň predchádzajúci navrhnutému dňu jeho nalodenia. Ak sa námorník v uvedený deň a hodinu nalodenia nedostaví, vlastníkovi plavidla automaticky zaniká povinnosť tohto námorníka nalodiť. 7. Vlastník plavidla znáša všetky náklady na prepravu madagaskarského námorníka medzi prístavom nalodenia alebo vylodenia a miestom jeho obvyklého pobytu na Madagaskare. ZOZNAM DODATKOV Dodatok 1 – Formulár žiadosti o oprávnenie na rybolov Dodatok 2 – Technický list Dodatok 3 – Súradnice (zemepisná dĺžka a šírka) madagaskarskej rybolovnej oblasti Dodatok 4 – Zemepisné súradnice oblasti vyhradenej výlučne na maloobjemový a tradičný rybolov na Madagaskare Dodatok 5 – Vzor štvrťročného hlásenia o predbežných úlovkoch a rybolovnom úsilí Dodatok 6 – Formuláre hlásení o vstupe do rybolovnej oblasti a výstupe z nej Dodatok 7 – Formát správ VMS o polohe Dodatok 8 – Usmernenia na zavedenie systému elektronického nahlasovania údajov o rybolovných činnostiach (systém ERS) Dodatok 9 – Kontaktné údaje Madagaskaru Dodatok 1 – Formulár žiadosti o oprávnenie na rybolov Ministerstvo rybolovných zdrojov a rybolovu Madagaskarskej republiky Dohoda o partnerstve v sektore udržateľného rybolovu Madagaskar – Európska únia Žiadosť o OPRÁVNENIE NA RYBOLOV I. ŽIADATEĽ 1. Meno/názov vlastníka plavidla: .................................................. Štátna príslušnosť: .............. 2. Adresa vlastníka plavidla: ..................................................................................................................... 3. Názov združenia alebo organizácie výrobcov vlastníka plavidla: .......................................................... 4. Adresa združenia alebo organizácie výrobcov vlastníka plavidla: ............................................. .................................. 5. Telefónne číslo: .............................................. Faxové číslo: ........................................ E-mail: ……............………… 6. Meno zástupcu: ............................................................................................................................... 7. Adresa zástupcu: . ............................................................................................................................. 8. Telefónne číslo: .............................................. Faxové číslo: ........................................ E-mail: ……............………… 9. Meno kapitána: .................................. Štátna príslušnosť: ……….......................... E-mail: ……………………… II. PLAVIDLO A JEHO IDENTIFIKÁCIA 1. Názov plavidla: ............................................................................................................................... 2. Vlajkový štát: ......................................................................................................................................... 3. Externé registračné číslo plavidla: …………....................................................................................... 4. Domovský prístav: …………………. MMSI: ………….………….…… Číslo IMO: …….…….…… 5. Dátum nadobudnutia súčasnej vlajky: ........../........./.............. Predchádzajúci vlajkový štát (ak existoval): ………... 6. Rok a miesto výroby: ....../......./.......... v …………........ Rádiový volací znak: .................................... ............... 7. Frekvencia: ………….............. Satelitné telefónne číslo: ……………..…………...……….………….….………… 8. Materiál trupu: Oceľ ¨ Drevo ¨ Polyester ¨ Iný materiál ¨ …………………………………………... III. TECHNICKÉ VLASTNOSTI PLAVIDLA A VÝSTROJA 1. Celková dĺžka: .................................................. Šírka: ....................................... Ponor: ……………. 2. Hrubá tonáž (vyjadrená v GT): .................................. Čistá tonáž: ……………….…………………….………… 3. Výkon hlavného motora v kW: ....................... Značka: ................................. Typ: …....................... 4. Typ plavidla: ¨ plavidlo na lov tuniakov vakovými sieťami ¨ podporné plavidlo Názov (názvy) a externé registračné číslo (čísla) Plavidlo (plavidlá) na lov tuniakov vakovými sieťami, ku ktorému (ktorým) prináleží podporné plavidlo: ……………………………………………………………… ……………………………………………………………… ¨ plavidlo s lovnými šnúrami na lov na hladine > 100 GT ¨ plavidlo s lovnými šnúrami na lov na hladine ≤ 100 GT 5. Rybársky výstroj: ...................................................................................................................................................... 6. Rybolovné oblasti: ………………………………………………………………………………………………... 7. Cieľové druhy: ………………………………………………………………………………………………… 8. Prístav určený na vylodenie: ………………………………….………………………….…………..………… 9. Celkový počet členov posádky na palube: .......................................................................................................................... 10. Spôsob konzervovania na palube: čerstvé ¨ chladenie ¨ zmiešaný ¨ zmrazenie ¨ 11. Zmrazovacia kapacita na 24 hodín (v tonách): ...... Kapacita skladovacích priestorov..........Počet: . ........ 12. Transpondér VMS: Výrobca: …………………… Model: …………………. Sériové číslo: ………………………………… Verzia softvéru: ........................................................... Satelitný operátor: …………………………… Ja, podpísaný, potvrdzujem, že informácie uvedené v tejto žiadosti sú pravdivé a poskytnuté v dobrej viere. V ............................................... dňa ...................................... Podpis žiadateľa ................................................................... Dodatok 2 – TECHNICKÝ LIST 1. Technické ochranné opatrenia 1.1. Rybolovná oblasť: Viac než 20 námorných míľ od základnej línie. Rybolovná oblasť uvedená v dodatku 3. Okolo zakotvených madagaskarských zariadení na zhlukovanie rýb sa musí dodržiavať ochranná zóna troch námorných míľ. Oblasti Banc de Leven a Banc de Castor, ktorých súradnice sú uvedené v dodatku 4, sú vyhradené výlučne na maloobjemový a tradičný rybolov na Madagaskare. 1.2. Povolený výstroj: vakové siete lovné šnúry na lov na hladine 1.3. Povolené druhy Tuniakovité a podobné druhy (tuniak, pelamída atlantická, pamakrela kavalla, marlín, mečiar veľký), príbuzné druhy a populácie pod správou Komisie pre tuniaky z Indického oceánu (ďalej len „komisia IOTC“), s výnimkou: § druhov chránených podľa medzinárodných dohovorov, § druhov, ktorých ponechávanie na palube, prekladanie, vyloďovanie alebo skladovanie sú zakázané komisiou IOTC, či už ide o celé jedince alebo ich časti, najmä druhov čeľade Alopiidae, čeľade Sphyrnidae, ako aj § týchto druhov: Cethorinus maximus, Rhincodon typus, Carcharodon carcharias, Carcharinus falciformis, Carcharinus longimanus Plavidlá Európskej únie s lovnými šnúrami na hladine oprávnené na lov v rámci tohto protokolu smú pri love tuniakovitých a príbuzných druhov v rybolovných oblastiach pod správou komisie IOTC, ktoré patria do madagaskarskej rybolovnej oblasti, uloviť maximálne 250 ton žralokov ročne. Keď sa táto hranica prekročí, rybolov žralokov sa v súlade s príslušnými právnymi predpismi zmluvných strán v tejto veci zastaví. Kapitáni dotknutých plavidiel okamžite musia prijať všetky potrebné opatrenia, aby sa zabránilo náhodným úlovkom pásožiabrovcov. 1.4 Vedľajšie úlovky: Dodržiavanie odporúčaní komisie IOTC 2. Poplatky vlastníkov plavidiel za ekvivalenty úlovkov: Poplatok vlastníkov plavidiel za tonu úlovku || 60 EUR za tonu počas prvých dvoch rokov vykonávania protokolu, 70 EUR za tonu počas posledných dvoch rokov vykonávania protokolu, Ročné paušálne preddavky vlastníkov plavidiel: || 11 400 EUR ročne za každé plavidlo na lov tuniakov vakovými sieťami počas prvých dvoch rokov a 13 300 EUR ročne počas posledných dvoch rokov, a to za 190 ton, 3 600 EUR ročne za každé plavidlo s lovnými šnúrami na lov na hladine > 100 GT počas prvých dvoch rokov a 4 200 EUR ročne počas posledných dvoch rokov, a to za 60 ton, 2 400 EUR ročne za každé plavidlo s lovnými šnúrami na lov na hladine ≤ 100 GT počas prvých dvoch rokov a 2 800 EUR ročne počas posledných dvoch rokov, a to za 40 ton, Počet plavidiel oprávnených na rybolov || 40 plavidiel s vakovými sieťami 32 plavidiel s lovnými šnúrami na lov na hladine > 100 GT 22 plavidiel s lovnými šnúrami na lov na hladine ≤ 100 GT 3. Ostatné Poplatok za podporné plavidlo: 3 500 EUR za plavidlo Námorníci: Plavidlá na lov tuniakov vakovými sieťami: aspoň dvaja námorníci nalodení počas rybolovnej sezóny v madagaskarskej rybolovnej oblasti musia byť štátni príslušníci Madagaskaru. Plavidlá s lovnými šnúrami na lov na hladine: aspoň jeden námorník nalodený počas rybolovnej sezóny v madagaskarskej rybolovnej oblasti musí byť štátny príslušník Madagaskaru. Vlastníci plavidiel sa budú snažiť nalodiť ďalších námorníkov madagaskarskej štátnej príslušnosti. Pozorovatelia: § Na žiadosť madagaskarských orgánov nalodia rybárske plavidlá Európskej únie na palubu pozorovateľa; toto opatrenie sa má vykonať v prípade 10 % plavidiel oprávnených na rybolov v rybolovnej oblasti Madagaskaru. Plavidlá s lovnými šnúrami na lov na hladine s maximálnou tonážou 100 GT sú však od tohto opatrenia oslobodené. § V prípade každého plavidla, ktoré nalodí pozorovateľa, sa od vlastníka plavidla vyžaduje, aby prispel sumou 20 EUR za každý deň na palube. Táto suma sa hradí do rozpočtu programu pozorovania, ktorý spravuje stredisko FMC. Dodatok 3 – Súradnice (zemepisná dĺžka a šírka) madagaskarskej rybolovnej oblasti Bod || LatDD || LonDD || || LatitudeString || LongitudeString 1 || –10,3144 || 49,4408 || || 10° 18' 52" j. z. š. || 049° 26' 27" v. z. d. 2 || –11,0935 || 50,1877 || || 11° 05' 37" j. z. š. || 050° 11' 16" v. z. d. 3 || –11,5434 || 50,4776 || || 11° 32' 36" j. z. š. || 050° 28' 39" v. z. d. 4 || –12,7985 || 53,2164 || || 12° 47' 55" j. z. š. || 053° 12' 59" v. z. d. 5 || –14,0069 || 52,7392 || || 14° 00' 25" j. z. š. || 052° 44' 21" v. z. d. 6 || –16,1024 || 52,4145 || || 16° 06' 09" j. z. š. || 052° 24' 52" v. z. d. 7 || –17,3875 || 52,3847 || || 17° 23' 15" j. z. š. || 052° 23' 05" v. z. d. 8 || –18,2880 || 52,5550 || || 18° 17' 17" j. z. š. || 052° 33' 18" v. z. d. 9 || –18,7010 || 52,7866 || || 18° 42' 04" j. z. š. || 052° 47' 12" v. z. d. 10 || –18,8000 || 52,8000 || || 18° 48' 00" j. z. š. || 052° 47' 60" v. z. d. 11 || –20,4000 || 52,0000 || || 20° 23' 60" j. z. š. || 052° 00' 00" v. z. d. 12 || –22,3889 || 51,7197 || || 22° 23' 20" j. z. š. || 051° 43' 11" v. z. d. 13 || –23,2702 || 51,3943 || || 23° 16' 13" j. z. š. || 051° 23' 39" v. z. d. 14 || –23,6405 || 51,3390 || || 23° 38' 26" j. z. š. || 051° 20' 20" v. z. d. 15 || –25,1681 || 50,8964 || || 25° 10' 05" j. z. š. || 050° 53' 47" v. z. d. 16 || –25,4100 || 50,7773 || || 25° 24' 36" j. z. š. || 050° 46' 38" v. z. d. 17 || –26,2151 || 50,5157 || || 26° 12' 54" j. z. š. || 050° 30' 57" v. z. d. 18 || –26,9004 || 50,1112 || || 26° 54' 01" j. z. š. || 050° 06' 40" v. z. d. 19 || –26,9575 || 50,0255 || || 26° 57' 27" j. z. š. || 050° 01' 32" v. z. d. 20 || –27,4048 || 49,6781 || || 27° 24' 17" j. z. š. || 049° 40' 41" v. z. d. 21 || –27,7998 || 49,1927 || || 27° 47' 59" j. z. š. || 049° 11' 34" v. z. d. 22 || –28,1139 || 48,6014 || || 28° 06' 50" j. z. š. || 048° 36' 05" v. z. d. 23 || –28,7064 || 46,8002 || || 28° 42' 23" j. z. š. || 046° 48' 01" v. z. d. 24 || –28,8587 || 46,1839 || || 28° 51' 31" j. z. š. || 046° 11' 02" v. z. d. 25 || –28,9206 || 45,5510 || || 28° 55' 14" j. z. š. || 045° 33' 04" v. z. d. 26 || –28,9301 || 44,9085 || || 28° 55' 48" j. z. š. || 044° 54' 31" v. z. d. 27 || –28,8016 || 44,1090 || || 28° 48' 06" j. z. š. || 044° 06' 32" v. z. d. 28 || –28,2948 || 42,7551 || || 28° 17' 41" j. z. š. || 042° 45' 18" v. z. d. 29 || –28,0501 || 42,2459 || || 28° 03' 00" j. z. š. || 042° 14' 45" v. z. d. 30 || –27,8000 || 41,9000 || || 27° 48' 00" j. z. š. || 041° 53' 60" v. z. d. 31 || –27,5095 || 41,5404 || || 27° 30' 34" j. z. š. || 041° 32' 25" v. z. d. 32 || –27,0622 || 41,1644 || || 27° 03' 44" j. z. š. || 041° 09' 52" v. z. d. 33 || –26,4435 || 40,7183 || || 26° 26' 37" j. z. š. || 040° 43' 06" v. z. d. 34 || –25,7440 || 40,3590 || || 25° 44' 38" j. z. š. || 040° 21' 32" v. z. d. 35 || –24,8056 || 41,0598 || || 24° 48' 20" j. z. š. || 041° 03' 35" v. z. d. 36 || –24,2116 || 41,4440 || || 24° 12' 42" j. z. š. || 041° 26' 38" v. z. d. 37 || –23,6643 || 41,7153 || || 23° 39' 51" j. z. š. || 041° 42' 55" v. z. d. 38 || –22,6317 || 41,8386 || || 22° 37' 54" j. z. š. || 041° 50' 19" v. z. d. 39 || –21,7798 || 41,7652 || || 21° 46' 47" j. z. š. || 041° 45' 55" v. z. d. 40 || –21,3149 || 41,6927 || || 21° 18' 54" j. z. š. || 041° 41' 34" v. z. d. 41 || –20,9003 || 41,5831 || || 20° 54' 01" j. z. š. || 041° 34' 59" v. z. d. 42 || –20,6769 || 41,6124 || || 20° 40' 37" j. z. š. || 041° 36' 45" v. z. d. 43 || –19,6645 || 41,5654 || || 19° 39' 52" j. z. š. || 041° 33' 55" v. z. d. 44 || –19,2790 || 41,2489 || || 19° 16' 44" j. z. š. || 041° 14' 56" v. z. d. 45 || –18,6603 || 42,0531 || || 18° 39' 37" j. z. š. || 042° 03' 11" v. z. d. 46 || –18,0464 || 42,7813 || || 18° 02' 47" j. z. š. || 042° 46' 53" v. z. d. 47 || –17,7633 || 43,0335 || || 17° 45' 48" j. z. š. || 043° 02' 01" v. z. d. 48 || –17,2255 || 43,3119 || || 17° 13' 32" j. z. š. || 043° 18' 43" v. z. d. 49 || –16,7782 || 43,4356 || || 16° 46' 42" j. z. š. || 043° 26' 08" v. z. d. 50 || –15,3933 || 42,5195 || || 15° 23' 36" j. z. š. || 042° 31' 10" v. z. d. 51 || –14,4487 || 43,0263 || || 14° 26' 55" j. z. š. || 043° 01' 35" v. z. d. 52 || –14,4130 || 43,6069 || || 14° 24' 47" j. z. š. || 043° 36' 25" v. z. d. 53 || –14,5510 || 44,3684 || || 14° 33' 04" j. z. š. || 044° 22' 06" v. z. d. 54 || –14,5367 || 45,0275 || || 14° 32' 12" j. z. š. || 045° 01' 39" v. z. d. 55 || –14,3154 || 45,8555 || || 14° 18' 55" j. z. š. || 045° 51' 20" v. z. d. 56 || –13,8824 || 46,3861 || || 13° 52' 57" j. z. š. || 046° 23' 10" v. z. d. 57 || –12,8460 || 46,6944 || || 12° 50' 46" j. z. š. || 046° 41' 40" v. z. d. 58 || –12,6981 || 47,2079 || || 12° 41' 53" j. z. š. || 047° 12' 28" v. z. d. 59 || –12,4637 || 47,7409 || || 12° 27' 49" j. z. š. || 047° 44' 27" v. z. d. 60 || –12,0116 || 47,9670 || || 12° 00' 42" j. z. š. || 047° 58' 01" v. z. d. 61 || –11,0158 || 48,5552 || || 11° 00' 57" j. z. š. || 048° 33' 19" v. z. d. 62 || –10,3144 || 49,4408 || || 10° 18' 52" j. z. š. || 049° 26' 27" v. z. d. Pozn.: Zemepisné súradnice základnej línie poskytne Madagaskar najneskôr v deň, keď sa tento protokol začne predbežne uplatňovať. Dodatok 4 – Zemepisné súradnice oblasti vyhradenej výlučne na maloobjemový a tradičný rybolov na Madagaskare Bod || Zemepisná šírka || Zemepisná dĺžka 1 || 12° 18' 44" j. z. š. || 47° 35' 63" 2 || 11° 56' 64" j. z. š. || 47° 51' 38" v. z. d. 3 || 11° 53' j. z. š. || 48° 00' v. z. d. 4 || 12° 18' j. z. š. || 48° 14' v. z. d. 5 || 12° 30' j. z. š. || 48° 05' v. z. d. 6 || 12° 32' j. z. š. || 47° 58' v. z. d. 7 || 12° 56' j. z. š. || 47° 47' v. z. d. 8 || 13° 01' j. z. š. || 47° 31' v. z. d. 9 || 12° 53' j. z. š. || 47° 26' v. z. d. Dodatok 5 – Vzor štvrťročného hlásenia o predbežných úlovkoch a rybolovnom úsilí Dodatok 6 – Formuláre hlásení o vstupe do rybolovnej oblasti a výstupe z nej FORMÁT SPRÁV 1. FORMÁT SPRÁVY O VSTUPE (DO 3 HODÍN PRED VSTUPOM) PRÍJEMCA: FMC MADAGASKAR KÓD AKCIE: VSTUP NÁZOV PLAVIDLA: MEDZINÁRODNÝ RÁDIOVÝ VOLACÍ ZNAK: VLAJKOVÝ ŠTÁT: TYP PLAVIDLA: ČÍSLO OPRÁVNENIA: POLOHA PRI VSTUPE: DÁTUM A HODINA (UTC) VSTUPU: CELKOVÉ MNOŽSTVO RÝB NA PALUBE V KG: – YFT (Tuniak žltoplutvý/Yellowfin tuna/Thunnus albacares) v KG: – SKJ (Tuniak pruhovaný/Skipjack/Katsuwonus pelamis) v KG: – BET (Tuniak okatý/Bigeye tuna/Thunnus obesus) v KG: – ALB (Tuniak dlhoplutvý/Albacore tuna/Thunnus alalunga) v KG: – INÉ (SPRESNIŤ) v KG: 2. FORMÁT SPRÁVY O VÝSTUPE (DO 3 HODÍN PRED VÝSTUPOM) PRÍJEMCA: FMC MADAGASKAR KÓD AKCIE: VÝSTUP NÁZOV PLAVIDLA: MEDZINÁRODNÝ RÁDIOVÝ VOLACÍ ZNAK: VLAJKOVÝ ŠTÁT: TYP PLAVIDLA: ČÍSLO OPRÁVNENIA: POLOHA PRI VÝSTUPE: DÁTUM A HODINA (UTC) VÝSTUPU: CELKOVÉ MNOŽSTVO RÝB NA PALUBE V KG: – YFT (Tuniak žltoplutvý/Yellowfin tuna/Thunnus albacares) v KG: – SKJ (Tuniak pruhovaný/Skipjack/Katsuwonus pelamis) v KG: – BET (Tuniak okatý/Bigeye tuna/Thunnus obesus) v KG: – ALB (Tuniak dlhoplutvý/Albacore tuna/Thunnus alalunga) v KG: – INÉ (SPRESNIŤ) v KG: Všetky správy sa zasielajú príslušnému orgánu na toto faxové číslo alebo tento e-mail: Faxové číslo: +261 20 22 490 14 E-mail: csp-mprh@blueline.mg Stredisko monitorovania rybolovu na Madagaskare, P. O. Box 60 114, Antananarivo Dodatok 7 – Formát správ VMS o polohe OZNAMOVANIE SPRÁV VMS MADAGASKARU FORMÁT ÚDAJOV VMS – HLÁSENIE O POLOHE Údaj || Kód || Povinné/nepovinné || Obsah Začiatok záznamu || SR || P || Systémový údaj označujúci začiatok záznamu Príjemca || AD || P || Údaj o sp